pink.rs | ISPLIVALI NOVI ŠOKANTNI DETALJI SEKS SKANDALA: Ronaldo analno silovao devojku!\nISPLIVALI NOVI ŠOKANTNI DETALJI SEKS SKANDALA: Ronaldo analno silovao devojku!\nPosle pregleda utvrđeni su joj otok i razderotina u analnom predelu, što potvrđuju medicinski dokumenti do kojih je došao Špigl.\nIzvor: Kurir.rs, Foto: Printscreen Instagram\nPosle ekskluzivne informacije da je Kristijano Ronaldo silovao devojku, a onda joj platio 375.000 dolara da povuče tužbu, kao i detalje noći kada se seksualni zločin dogodio, otkriveno je i da je Ronaldo bio upoznat sa detaljima dogovora sa navodnom žrtvom silovanja.\nSve ovo dokumentovano proizlazi iz projekata "Football Leaks", u okviru Evropske istraživačke mreže, čiji je deo Njuzvik Srbija, članica "Adrija medija grupe".\nA post shared by Cristiano Ronaldo (@cristiano) on Apr 21, 2017 at 4:50am PDT\nRonaldo je bio upoznat sa detaljima pregovora sa Amerikankom koja ga je optužila da ju je silovao. Špigl izveštava o SMS porukama koje je ovom magazinu dostavio istraživački portal "Football Leaks". Prema onome što piše u ovim porukama, Ronaldo je od svog advokata tražio da smanji sumu koju je morao da plati navodnoj žrtvi silovanja: "To mora da bude manje", napisao je Ronaldo. U početku, žena je tražila 950.000 dolara, a Ronaldo je na kraju platio 375.000 dolara.\nPregovori o sporazumu tiču se navodnog silovanja koje se desilo 2009. godine. Tada je Ronaldo upoznao mladu ženu u Las Vegasu, koja je kasnije tvrdila da ju je fudbaler "analno silovao". Ronaldo je žestoko odbacio ove optužbe. Istog dana kad se navodni zločin desio, žena je obavestila policiju o tome i pregledana je u "Univerzitetskom medicinskom centru" u Las Vegasu. Posle pregleda utvrđeni su joj otok i razderotina u analnom predelu, što potvrđuju medicinski dokumenti do kojih je došao Špigl.\nA post shared by Cristiano Ronaldo (@cristiano) on Feb 9, 2017 at 11:26am PST\nNavodna žrtva, po svemu sudeći, nije podigla optužnicu protiv Ronalda. Umesto toga, između Ronaldovih advokata i nje postignut je sporazum o vansudskom poravnanju. U izjavi koja se tiče prvog Špiglovog izveštaja od prošle nedelje, Ronaldov menadžment je tvrdio da je "članak zasnovan na dokumentima koji nisu potpisani", i označio ga kao "ništa drugo nego plod novinarske mašte".\nOve nedelje, Špigl opisuje kako je Ronaldo bio direktno umešan u pregovore sa ženom, i kako je s tim u vezi bio u stalnom kontaktu sa svojim advokatima. Takođe, Špigl objavljuje "poverljivi dokument o sporazumu", koji se tiče konačnog sporazuma, a koji je potpisao sam Ronaldo.


U nedelju besplatni preventivni pregledi u Opštoj bolnici u Boru - Istočne VESTI\nNaslovna Zdravstvo U nedelju besplatni preventivni pregledi u Opštoj bolnici u Boru\nrtvborDec 23, 2017Zdravstvo0\nOdlukom ministra zdravlja Zlatibora Lončara od sredine septembra u zdravstvenim ustanovama u Srbiji, jednom mesečno organizuju se besplatni preventivni pregledi građana. U Opštoj bolnici u Boru do sada su organizovane provere krvnog pritiska, nivoa šećera u krvi i rada srca, ultrazvučni, ginekološki i preventivni pregledi raka prostate, mamografija i provera funkcije štitaste žlezde.\n„U nedelju će biti organizovan oftalmološki pregled, a svi zainteresovani moćiće da urade i ultrazvučni pregled stomaka i besplatno da provere holesterol i trigliceride, odnosno nivo masnoće u krvi. Kako bi svi pregledi mogli nesmetano da se obave u toku dana, ultrazvuk abdomena biće organizovan u bolnici dok će ostali pregledi biti urađeni u Domu zdravlja“, kaže v.d. direktora Opšte bolnice, <strong>Goran Joksimović.\nPrethodni članakOdržana deveta sednica Privremenog organa opštine Negotin Sledeći članakNovogodišnji prijem u Zaječarskom upravnom okrugu\nRotari klub u Boru\nSrdan Golubović o gradu Boru i filmu „Otac“ koji snima


Hotel Vranje - VranjeNET\nOznaka Hotel Vranje\nU nekadašnjem Vranju kafane su za mnoge bile druga kuća, mesto gde se Čovek odmara od sveta. A ako je kafana bila drugi dom za većinu Vranjanaca, za Boru Stankovića bila je prvi. Tako i ostadoše sećanja i priče o njemu i kafanama\nZatvoren Hotel Vranje!\nHotel Vranje je od danas zatvoren. Na ulazu je postavljeno obaveštenje na kojem piše da je "objekat u pripremi".


Evropska komisija predložila suspenziju svih carina na uvoz iz Ukrajine | Restart Magazin\nEvropska komisija predložila suspenziju svih carina na uvoz iz Ukrajine\n27/04/2022 27/04/2022 Urednik\nCilj Brisela je da na taj način pomogne povećanje ukrajinskog izvoza u EU, kao i da pomogne da se ublaži teška situacija u kojoj su se našli ukrajinski proizvođači i izvoznici zbog ruske invazije\nVon der Lajen, Foto: Shutterstock\nEvropska komisija predložila je danas da se na godinu dana suspenduju uvozne dažbine na sav ukrajinski izvoz u EU.\nTaj predlog, koji predstavlja gest podrške zemlji u ratu bez presedana, podrazumijeva i suspenziju na isti period svih antidampinških i zaštitinih mjera EU koje se odnose na ukrajinski izvoz čelika, saopštila je Evropska komisija (EK).\nCilj Brisela je da na taj način pomogne povećanje ukrajinskog izvoza u EU, kao i da pomogne da se ublaži teška situacija u kojoj su se našli ukrajinski proizvođači i izvoznici zbog ruske invazije.\nPredsjednica EK Ursula fon der Lajen rekla je da je ruska agresija teško pogodila ukrajinsku ekonomiju i da je razgovarala sa predsjednikom Ukrajine Volodimirom Zelenskim kako još da se pomogne ekonomiji, pored makrofinansijske pomoći i grantova.\n“Složili smo se o ključnom značaju brze i široke suspenzije uvoznih dažbina… To će u velikoj mjeri podstaći izvoz ukrajinskih industrijskih i poljoprivrednih proizvoda u EU”, rekla je Fon der Lajen.\nPotpredsjednik EK Valdis Dombrovskis rekao je da EU nikada ranije nije dala takve mjere liberalizacije trgovine dodajući da su one bez presedana po obimu. “Nulte carine, nulte kvote za pristup tržištu EU”, precizirao je evrokomesar.\nEU je već preduzela mjere da se olakša kopneni transport robe i tako pomogne da ukrajinski proizvodi odu u svijet.\nPredlog EK o suspenziji dažbina na ukrajinski izvoz treba da razmotre i sa njim se slože Evropski parlament i Savjet EU.\nInače, u 2021. trgovina EU-Ukrajina dostigla je najviši nivo od stupanja na snagu Duboke i sveobuhvatne zone slobodne trgovine (DCFTA) 2016. godine, od više od 52 milijarde eura.\n← Uhapšeni Rus i Belorus zbog špijunaže u Poljskoj\nIzrael izveo “najsmrtonosnije vazdušne udare” u Siriji od početka 2022. →\nBerbok: Nemačka je spremna za brzu ratifikaciju finskog i švedskog članstva u NATO\nKafići i restorani u Moskvi otvoreni samo za vakcinisane


UNFLU 10 kesica\nŠifra artikla: 47163\nUNFLU je dodatak ishrani koji sadrži koren biljke Pelargonium sidoides-afrička muškatla koji doprinosi normalnoj funkciji respiratornog sistema, kao i plod zove, vitamin C i cink koji doprinose normalnoj funkciji imunog sistema.\nMože da se primenjuje uz antibiotsku i drugu terapiju. Osnovnu komponentu preparata čini ekstrakt Pelargonium sidoides, koji ispoljava antibakterijska i imunomodulatorna svojstva, i čija je bezbednost i efikasnost primene pokazana u brojnim kliničkim studijama. Ekstrakt zove, Sambuci fructus, značajan je za ispoljavanje antivirusne aktivnosti i deluje protektivno na respiratornu sluzokožu kod kašlja, dok vitamin C i cink zajednički doprinose optimalnom funkcionisanju imunog sistema.\nDeca od 6-12 godina 1-2 kesice dnevno tokom 7-14 dana\nDeca iznad 12 godina i odrasli 2-3 kesice dnevno tokom 7-14 dana\nRastvoriti sadržaj kesice u 100ml tople vode, dobro promešati i popiti\nProdajna cena391,88 Din


Datum : 27.7.2010\nAutor : KATARINA MARTIĆ\nZa sumu od 3.000 do 5.000 evra dvojica lekara organizovala izdavanje potvrda za invalidske penzije. Pored njih uhapšeni i podnosioci zahteva\nBEOGRAD - Dolijali! Policija je juče ujutru uhapsila jedanaestočlanu grupu s područja Sombora, Novog Sada, Beograda, Kule, Odžaka i Crvenke predvođenu dvojicom lekara koji su uz nadoknadu od 3.500 do 5.000 evra zainteresovanim klijentima omogućavali dobijanje invalidskih penzija. Direktor policije Milorad Veljović izjavio je za Kurir da su na čelu ove grupe bili doktor Rade Perić (61) iz Novog Sada, zaposlen u pokrajinskoj filijali Fonda PIO, i neuropsihijatar Radoš Milanović (52) iz Sombora. - U periodu od 2007. do 2010. godine dr Radoš Perić je u svojstvu drugostepenog organa veštačenja invalidske komisije pokrajinskog Fonda PIO u Novom Sadu, za naknadu od 3.000 do 5.000 evra, organizovao zajedno sa Momčilom Spasićem, Vesnom Tomašević, Gizelom Šovš i dr Radošem Milanovićem donošenje nalaza lekara veštaka o potpunom gubitku radne sposobnosti za sedam lica, koja su na taj način neosnovano ostvarila pravo na dobijanje invalidskih penzija. - Na taj način pribavili su korist za sebe u ukupnom iznosu većem od 25.000 evra, a isplatama invalidskih penzija za ova lica oštetili republički budžet za iznos veći od 3.500.000 dinara - piše u saopštenju koje je MUP poslalo redakciji Kurira. Pored lekara, uhapšena su i četvorica penzionera koja su dala mito i time stekla pravo na penzije, kao i dvojica podnosilaca zahteva za invalidsku penziju. Jelica Timotijević, direktorka za odnose s javnošću Republičkog fonda PIO, izjavila je za Kurir da su oni bili zatečeni jučerašnjom akcijom MUP. - Mogu samo da potvrdim da je juče priveden dr Rade Perić, lekar-veštak u drugostepenom postupku u pokrajinskom fondu u Novom Sadu i da je, prema našim saznanjima, od 11 uhapšenih samo on zaposlen u Fondu PIO - saopštila je ona i napomenula da ovo neće uticati na dalji rad Fonda. - Naši korisnici ne moraju da brinu jer ova hapšenja nisu i neće poremetiti rad Fonda. Napominjemo da se svi poslovi u Fondu iz oblasti ostvarivanja prava iz penzijskog i invalidskog osiguranja obavljaju redovno i da neće biti zastoja u radu invalidskih komisija - tvrdi ona.\nUHAPŠENI ZBOG NEZAKONITE DODELE INVALIDSKIH PENZIJA\nU AKCIJI POLICIJE IZA BRAVE 11 OSOBA IZ SOMBORA, NOVOG SADA, KULE, ODžAKA, CRVENKE I BEOGRADA\nLekar-veštak u Pokrajinskom fondu za penzijsko i invalidsko osiguranje (PIO) dr Rade P. i još deset ljudi privedeni su zbog sumnje da su zloupotrebili službeni položaj, primali i davali mito, u vezi s nezakonitom dodelom prava na invalidske penzije, saopštila je juče policija. Privođenje Radeta P., lekara specijaliste zaposlenog u drugostepenom organu veštačenja za invalidske komisije Pokrajinskog Fonda PIO u Novom Sadu, potvrdio je i Republički fond za penzijsko i invalidsko osiguranje. Osumnjičeni dr Rade P. je pre funkcije u drugostepenoj komisiji pokrajinskog Fonda PIO decenijama bio zaposlen kao lekar u prvostepenoj komisiji somborske filijale tog fonda. Privođenja su usledila posle višemečnog rada i obavljena su u saradnji s Višim javnim tužilaštvom u Somboru na teritoriji grada Sombora, u Novom Sadu, Beogradu, Kuli i Odžacima. Osim Radeta P., privedeni su Momčilo S., Gizela Š., Ferenc P. i Nada L. iz Kule, Vesna T. iz Crvenke, dr Radoš M. i Branislav L. iz Sombora, Jovan S. i Nenad C. iz Odžaka i Bogdan K. iz Beograda. Kako se navodi u saopštenju, Rade P. je od 2007. do 2010, zajedno s Momčilom S., Vesnom T., Gizelom Š. i Radošem M. "organizovao donošenje nalaza lekara veštaka o potpunom gubitku radne sposobnosti za sedam lica, koja su na taj način neosnovano ostvarila pravo na dobijanje invalidskih penzija". Od tih lica ovo četvoro su "zahtevali i primali iznose od 3.000 do 5.000 evra, i na taj način su pribavili korist za sebe u ukupnom iznosu od preko 25.000 evra", dodaje se u saopštenju. Procenjuje se da su ta lica nelegalnim isplatama invalidskih penzija oštetila budžet Srbije za više od 3,5 miliona dinara. Saopšteno je da su privedeni penzioneri Branislav L., Jovan S., Nenad C. i Ferenc P. nezakonito ostvarili pravo na invalidsku penziju, a da su Nada L. i Bogdan K. to pravo pokušali da ostvare. Istragom je obuhvaćen i penzioner Predrag B. iz Vrbasa, koji je nedostupan policiji, a koji je takođe neosnovano ostvario pravo na invalidsku penziju. I za Momčila S., privedenog zbog posredništva u primopredaji novca i sačinjavanju neistinite medicinske dokumentacije za treća lica, navodi se da je neosnovano ostvario pravo na invalidsku penziju. Vesna T. je osumnjič ena, kao i Momčilo S., za posredništvo u primopredaji novca i sačinjavanju neistinite medicinske dokumentacije za treća lica. Privedena Gizela Š. je radila u Kuli kao administrativni radnik u somborske filijali Pokrajinskog fonda PIO, a dr Radoš M. je radio u Opštoj bolnici u Somboru kao lekar specijalista neuropsihijatrije. U cilju dokazivanja ostalih zloupotreba, nastavljaju se dalje provere, navedeno je u saopštenju.\nUHAPŠENI DOKTORI DAVALI INVALIDSKE PENZIJE\nBeograd - Pripadnici kriminalističke policije i Policijske uprave u Somboru su juče ujutro na širem području Sombora, Novog Sada, Beograda, Kule, Odžaka i Crvenke uhapsili, za sada, jedanaestočlanu grupu koja je na čelu sa dvojicom lekara, neosnovano i uz nadoknadu od 3.500 do 5.000 evra, omogućavala ostvarivanje invalidskih penzija. Direktor policije Milorad Veljović izjavio je da su na čelu te grupe doktori Rade Perić (61) iz Novog Sada i Radoš Milanović (52) iz Sombora. Perić je bio član drugostepene komisije u Pokrajinskom fondu Penzijsko-invalidskog osiguranja, a Milanović je lekar specijalista neuropsihijatrije. Tanjug\nAutor : D. ISAILOVIĆ - M. B. VORKAPIĆ\nINVALIDSKE PENZIJE ZA 3.000 EVRA!\nPOLICIJSKA AKCIJA „INVALID“\nUhapšeni doktori Radoš Milutinović iz Sombora i Rade Perić iz Novog Sada zbog sumnje da su prodajom invalidskih penzija za iznose od 3.000 do 5.000 evra oštetili državu za 3,5 miliona dinara\nBEOGRAD - Kriminalistička policija uhapsila je juče doktora Radoša Milutinovića (52), specijalistu neuropsihijatrije bolnice u Somboru, i doktora Radeta Perića (61) iz Novog Sada, zaposlenog u vojvođanskom Fondu za penzijsko i invalidsko osiguranje. Oni su osumnjičeni da su „prodavali“ invalidske penzije za 3.000 do 5.000 evra i tako oštetili budžet za 3,5 miliona dinara!\nU policijskoj akciji „Invalid“ uhapšeni su još i tri posrednika u ovom poslu, četiri lažna invalidska penzionera i još dve osobe koje su nameravale da na nezakonit način dođu do penzije! Zaradili 25.000 evra - Uhapšeni su i Gizela Fovš (53), radnica somborske filijale Fonda PIO, posrednici Momčilo Spasić (55) i Vesna Tomašević (43), lažni penzioneri Branislav Lazić (59), Jovan Stojković (48), Nenad Cvetković (49), Ferenc Papaček (56), kao i Nada Lančuški (50) iz Kule i Bogdan Knežević (56) iz Beograda, koji su podneli zahteve za nezakonito dobijanje invalidske penzije. Krivičnom prijavom obuhvaćen je Predrag Bavić (58) iz Vrbasa, koji je nezakonito dobio invalidsku penziju, ali je nedostupan policiji - navodi se u saopštenju MUP-a Srbije. Kako je Pressu potvrđeno u policiji, prevare je organizovao Momčilo Spasić iz Kule, koji je dugogodišnji prijatelj sa dr Radetom Perićem. - Spasić i njegova bliska prijateljica Vesna Tomašević pronalazili su zainteresovane za nezakonite penzije. Najpre su ih upućivali kod dr Milutinovića, koji im je davao lažne dijagnoze, a sve je verifikovao dr Perić, koji je bio drugostepeni, izvršni organ u vojvođanskom PIO. Bitna karika u lancu bila je i Gizela Vovš, koja je odavala informacije dokle je predmet stigao i da li malo treba da se „pogura“. Svi kandidati za penzije bili su zdravi ili samo imali manje zdravstvene probleme - navode naši izvori iz MUP-a Srbije. Prema tvrdnjama sagovornika Pressa, ova grupa koja je sa malverzacijama počela 2007. godine, pod operativnom obradom je poslednjih devet meseci. - Potraga je raspisana i za Predragom Babićem iz Vrbasa, penzionerom koji je takođe ostvario lažnu penziju, ali nam nije dostupan. Izračunali smo da je od 2007. godine za lažne penzije ovoj sedmorki isplaćeno oko 3,5 miliona dinara! Oni su po osobi uzimali od 3.000 do 5.000 evra! Tako su za sebe pribavili korist od 25.000 evra! Međutim, sumnjamo da ima još penzionera i lekara koji su slično radili, tako da se nova hapšenja mogu očekivati - navode u MUP-u Srbije. Hapšenja u pet gradova Akcija hapšenja u Somboru, Novom Sadu, Beogradu, Kuli i Odžacima počela je juče ujutru u sedam časova, pa je većina uhapšena u svojim kućama. - Lekari su bili vrlo iznenađeni, dok su se lažni penzioneri mirno ponašali. Neki od njih su odmah priznali i ispričali sve - kome su i kako dali novac i zašto su to uradili - pričaju naši sagovornici iz MUP-a. Osumnjičeni će danas biti izvedeni pred istražnog sudiju Višeg suda u Somboru uz krivičnu prijavu koja lekare i posrednike tereti za primanje mita, zloupotrebu službenog položaja i falsifikovanje dokumentacije, dok će lažni penzioneri biti okrivljeni za davanje mita. Rešenja o dodeli penzija koje su stečene nezakonito biće suspendovana, a dalje isplate obustavljene. Hapšenje dr Radoša Milanovića bilo je za pacijente Odeljenja za neurologiju Opšte bolnice u Somboru vest dana, a za kolege veliko iznenađenje. Prema rečima dugogodišnjeg pacijenta dr Milanovića, kojeg u Somboru smatraju za najboljeg neurologa, na pregled se navodno nije moglo brzo doći bez 20-30, a najčešće 50 evra stavljenih u zdravstvenu knjižicu ili u prolazu „neprimetno“ u džep lekara! Tek posle toga, tvrdi sagovornik Pressa, moglo se očekivati da ćete tog dana, za kada je zakazan pregled ili kontrola, i stići do dr Milanovića! - Ambulanta u kojoj se vrše pregledi pacijenata odvojena je od bolnice za neurologiju, neuropsihijatriju i zaštitu mentalnog zdravlja, u kojoj je dr Milanović radio. Većina dugogodišnjih pacijenata na preglede je odlazila kod lekara u krug bolnice u njegovu lekarsku sobu. Tada je lekar sam vršio prozivku, verovatno prema iznosu u knjižici - kaže Pressov sagovornik, koji kaže da je dr Milanoviću nekoliko puta u zdravstvenu knjižicu stavio 20 evra i da mu je uvek bila vraćena bez novca, i navodi da je imao prioritet i kada je na preglede dolazio bez mita. Somborci ističu da veza dr Milanovića i dr Radeta Perića verovatno postoji još iz perioda kada je dr Perić radio u prvostepenoj komisiji koja se bavila pitanjima invalidskih penzija. Pre nekoliko godina dr Rade Perić se odselio u Novi Sad, i od tada radi u drugostepenoj komisiji Pokrajinskog fonda PIO.\nAntrfile : Veljović: Borba protiv korupcije\nDirektor policije Milorad Veljović kazao je da je ova akcija potvrda namere države da iskoreni korupciju u svim društvenim sferama. - Hapšenjem ove grupe poslata je poruka da se nezakonitosti neće tolerisati i da smo rešeni da sve vidove korupcije i kriminala iskorenimo - kazao je Veljović.\nStrana : A15\nAutor : ALEKSANDRA ISAKOV\nJEDNO GRADE DRUGO RAZGRAĐUJU\nSubotica – Zbog gradnje autoputa na Koridoru 10, stanovnici Lopudske i ulice Prežihova Voranca na Paliću su bez puta do svojih kuća. Kroz njihove ulice, kako su izračunali, svakog dana pređe i do hiljadu kamiona natovarenih peskom koji se vadi na Paliću i nosi graditeljima autoputa. – Izgleda da ovakvog peska nema nigde u državi, jer se nosi sve do Siriga. Kakva je to računica ne znam, ali znam da stanovnici naše mesne zajednice ispaštaju – kaže nam Gabor Puha, predsednik Mesne zajednice Palić. U ulicama Prežihova Voranca i Lopudskoj ima 84 kuće, i sve do pre tri sedmice do njih je postojao asfalt. Pod pritiskom teških vozila i velike frekvencije prolaza asfalt je potpuno nestao, posebno u Lopudskoj, a stanovnici svakodnevno pate od buke, tutnjave kamiona i nesnosne prašine. U situaciji kada po hiljadu kamiona pređe ulicama ne dužim od kilometar, i nedovoljno širokim da se mimoiđu dva kamiona, onda je jasno da strada i prostor duž puta, da je tu nemoguć bilo kakav saobraćaj, pa i da je bezbednost građana ugrožena. Pošto je asfalt u Lopudskoj potpuno uništen a put pretvoren u glibavu masu punu udarnih rupa, nakon slabe kiše u nedelju, u ponedeljak ujutru kamioni graditelja Koridora 10 nisu mogli da uđu u ulicu. Zato su poslati kiperi sa tucanikom i grederi da izravnaju zemlju. – Kakvi su to putari kada nisu u stanju ni svoj pristupni put da obezbede – ogorčen je Puha koji kao i njegove komšije smatraju da su graditelji na Koridoru 10 kada su već odlučili da vade pesak sa Palića morali i da obezbede pristupni put. Vađenje peska sa parcele Zemljoradničke zadruge „Višnja”, koju je osnovalo 10 privatnika, počelo je još prošle godine, ali tada se, kako se može čuti u mesnoj zajednici, za potrebe izgradnje 10 kilometara, nosilo tek oko 40.000 kubnih metara peska. Ove godine sa parcele koja kako se ovde tvrdi ima 90 hektara, ali se iskopava tek trećina, odnosi se 650.000 kubnih metara peska. Iako su se mogli predvideti, za probleme stanovnika se saznalo tek kada su ogorčeni građani počeli da blokiraju kamione. U početku pozvana je i policija da bar ograniči brzinu kamiona, ali nakon što su jedan dan podelili kazne vozačima, policija više nije izlazila. Građani su zatim tražili od grada da im garantuje da će putari nadoknaditi štetu koju su napravili, odnosno napraviti novi put. Ugovor između gradske Direkcije i predstavnika putara, i to Preduzeća za puteve Beograd, Planum, Putevi Užice i Gemaks, potpisan je početkom juna i predviđa izgradnju novog puta, a do tada ovaj postojeći održavaju vlažnim ali i obavljaju popravku kuća ukoliko dođe do oštećenja. Izmenjena je i trasa, tako da bar prazni kamioni ne prolaze ovim ulicama, već okolnim putevima. Međutim, Puha kaže da čak 104 prevoznika nosi pesak, a oni su potpisali ugovor tek sa četvoricom, tako na kraju niko i ne poštuje dogovor, te i puni i prazni kamioni tutnje ulicom. Deo stanara u ovim ulicama svestan da ne može da očekuje veću pomoć grada, angažovao je advokata. – Mi moramo da se zaštitimo. Imam pansion u Ulici Prežihova Voranca, i da bih ga opremio podigao sam kredit. Kome sada da izdam sobu kada nam kamioni tutnje pod prozorom – pita Sebastijan Ludajić. Zadruga „Višnja” sa čijeg zemljišta se odnosi pesak nema dozvolu za eksploataciju ali je u postupku njenog dobijanja, kaže za „Politiku” Milan Čežek pomoćnik Pokrajinskog sekretara za inspekcijski nadzor. On objašnjava da je procedura za dobijanje dozvole za rudnik peska, dugotrajna, složena i da je za njeno okončanje potrebno i šest do sedam meseci. Procedura podrazumeva dozvolu Ministarstva poljoprivrede da se zemljište iz poljoprivrednog preimenuje u građevinsko, potom je potrebna dozvola opštine, odnosno grada, i na kraju se Pokrajini podnosi elaborat sa ocenom rezervi koji je potreban da se dobije istražno i eksploataciono pravo. – Pesak je prirodno bogatstvo i mi smo suočeni sa tim da oko polovina firmi nema dozvolu za eksploataciju. U takvoj situaciji, da ne bismo potpuno zatvorili gradilišta, mi nakon preimenovanja zemljišta dozvoljavamo vađenje peska ali uz određene rokove za prikupljanje dokumentacije. „Višnja” je ovde podizvođač, oni nisu na tenderu dobili dozvolu da snabdevaju peskom, ali je firma pokazala veliku spremnost da pribavi dokumentaciju i očekujemo da će to do kraja godine sve biti okončano – kaže Čežek.\nTema : Aktivnosti i komentari, Javne nabavke, Nemanja Nenadić, Transparentnost Srbija\nJAVNE NABAVKE I GRAĐEVINSKA INDUSTRIJA\nNemanja Nenadić „Transparentnost Srbija”\nZakon o podsticanju građevinske industrije Republike Srbije u uslovima ekonomske krize verovatno krši Ustav (nesaglasnost sa ratifikovanim međunarodnim ugovorima) i sasvim sigurno narušava sistem javnih nabavki koji je uspostavljen opštim zakonom iz te oblasti. Ima i onih koji u svemu tome vide samo još jednu priliku da se političari u nekim budućim izbornim kampanjama slikaju na gradilištima. Dobre strane, kojima se nadaju građevinari i Vlada, trebalo bi da budu pokretanje preduzeća iz ove privredne grane, a najposle i izgradnja objekata koji uđu u vladin program. Od mnoštva zanimljivih tema, ovaj put samo o argumentima građevinaca: Meni izgleda da Zakon o javnim nabavkama, čija je primena redukovana ovim specijalnim zakonom, njima i nije bio glavni problem. Na primer, to što su mnoge domaće firme nelikvidne, pa ne mogu da se nadmeću na tenderima, često je posledica toga što država nije platila firmama za obavljene poslove, čemu ZJN sigurno nije kriv. Kaže se i da su strane firme dobijale najveće poslove zato što su uslov bile reference o velikim radovima kakve domaći građevinci nisu mogli imati. Ni za to nije „kriv” ZJN, već državni organi koji su baš na ovaj način formulisali uslove tendera. U stvari, kada su veliki radovi finansirani iz međunarodnih kredita, ZJN se nije ni primenjivao, već procedure međunarodnih banaka jer je država na takve uslove kredita pristajala. Najzanimljivija odredba specijalnog zakona je namera da se odredi minimalna cena radova (?!). Argument građevinaca za ovo su slučajevi u kojima je nakon prihvatanja jeftine ponude sledilo podizanje cene i do 50 odsto. Tu nisu problem ni odredbe ZJN, ni niske cene u ponudama, pa se ne može ni rešiti specijalnim zakonom, već time što će javni pravobranioci tražiti poništenje nezakonitih aneksa ugovora (možda i na osnovu podataka koje dobiju od građevinaca - konkurenata), a tužioci pokretati postupke za zloupotrebu službenog položaja protiv onih koji su na takve izmene pristajali.\nAutor : TAMARA MARKOVIĆ-SUBOTA\nDELILI INVALIDSKE PENZIJE ZA NOVAC\nPrivedeno 11 osumnjičenih zbog primanja i davanja mita\nPrivedena i trojica saučesnika, kao i šest osoba koje su lekarima Radetu Periću i Radošu Milanoviću dale mito od 25.000 evra\nBeograd Lekari Rade Perić (61) iz Novog Sada i Radoš Milanović (52) iz Sombora uhapšeni su juče zbog sumnje da su za novčanu nadoknadu omogućavali neosnovano ostvarivanje invalidskih penzija. U akciji je privedeno i troje saučesnika osumnjičenih lekara, kao i šest osoba koje su za dobijanje penzija dale mito od 25.000 evra.\n- Doktor Perić, lekar specijalista, kao član drugostepene komisije Pokrajinskog fonda PIO u Novom Sadu je od 2007. do 2010. organizovao dobijanje nalaza lekara veštaka o potpunom gubitku radne sposobnosti za sedam osoba, koja su na taj način neosnovano ostvarila pravo na dobijanje invalidskih penzija. Od ovih osoba pojedinačno je uziman mito od 3.000 do 5.000 evra, dok je isplatama invalidskih penzija za ovih sedam osoba budžet Srbije oštećen za 3.500.000 dinara - navodi se u saopštenju policije. Prema tvrdnji policije, dr Perić je uzimanje mita organizovao sa osumnjičenima Momčilom Spasićem (65) iz Kule, Vesnom Tomašević (43) iz Crvenke, Gazelom Šovš (53) iz Kule i doktorom Radošem Milanovićem, specijalistom neuropsihijatrije u somborskoj bolnici zaduženim za sačinjavanje lažne medicinske dokumentacije. - Osumnjičeni Spasić je bio glavni posrednik u nalaženju osoba zainteresovanih da plate mito kako bi dobile invalidsku penziju. On je nedavno i za sebe izdejstvovao dobijanje penzije, na koju nije imao pravo. Posao je počeo zahvaljujući poznanstvu sa lekarima u Somboru, a u dosadašnjoj istrazi, koja je trajala devet meseci, utvrđeno je da je on, u dogovoru sa doktorom Perićem, posredovao za sedam osoba, od kojih je pet ostvarilo penziju, a dvoje je predalo zahteve - kaže za „Blic” izvor iz MUP Srbije. On navodi da je deo novca koji je od klijenata uzimao Spasić išao doktoru Periću, a deo novca je dobijao doktor Milanović, na osnovu čijih izveštaja i dijagnoza je i ostvarivano pravo na invalidske penzije. - Mito je uzimala i Gizela Šovš, administrativni radnik Pokrajinskog fonda PIO u Kuli, osumnjičena da je Spasiću dojavljivala u kojoj su fazi podneti zahtevi. Osumnjičena Vesna Tomašević je Spasićeva prijateljica i saradnica, koja je takođe pronalazila zainteresovane da daju mito kako bi izdejstvovali dobijanje penzija, i posredovala u primopredaji novca i sačinjavanju lažne medicinske dokumentacije - kaže naš izvor i dodaje da policija traga za „penzionerom”, koji je izbegao hapšenje. Svi uhapšeni trenutno su u pritvoru somborske policije. Po isteku pritvora od 48 sati, biće privedeni istražnom sudiji Višeg suda u Somboru sa krivičnom prijavom kojom se terete za zloupotrebu položaja, primanje i davanje mita.\nAntrfile : Nastavak hapšenja\nIzvor „Blica” iz policije navodi i da podaci iz istrage ukazuju na to da je u lancu učestvovalo još nekoliko lekara, koji su pacijentima davali lažne dijagnoze na osnovu koji su ostvarivali pravo na invalidsku penziju. - Akcija se nastavlja na razotkrivanju uloge tih doktora i uskoro mogu da se očekuju nova hapšenja - kaže izvor „Blica”.\nAutor : D. VUKOSAVLJEVIĆ\nUHAPŠENI OSUMNJIČENI ZA NEZAKONITU DODELU PENZIJA\nU nastavku akcije suzbijanja korupcije, srpska policija je na području Sombora, Novog Sada, Beograda, Kule, Odžaka i Crvenke uhapsila 11 osoba zbog sumnje da su nezakonito dodeljivali prava na invalidske penzije, navedeno je u jučerašnjem saopštenju MUP-a Srbije. Među uhapšenima su i dva doktora, osumnjičeni Rade P. (61) iz Novog Sada, lekar specijalista zaposlen u drugostepenom organu veštačenja invalidske komisije Pokrajinskog fonda PIO i Radoš M. (52) iz Sombora, lekar specijalista neuropsihijatrije, zaposlen u Opštoj bolnici u Somboru. Oni su osumnjičeni da su za nadoknadu od 3.000 do 5.000 evra omogućavali dobijanje invalidske penzije. Pored njih, kako je saopšteno, uhapšeni su Momčilo S. (65) iz Kule, Vesna T. iz Crvenke (43), posrednici u primopredaji novca i sačinjavanju neistinite medicinske dokumentacije za osobe koje su neosnovano ostvarile pravo na invalidsku penziju, Gizela Š. (53) iz Kule, administrativni radnik RF PIO, Pokrajinskog fonda PIO – filijala Sombor – ispostava Kula, Branislav L. iz Sombora (59), Jovan S. (48), Nenad C. (49) iz Odžaka, Ferenc P. (56) iz Kule, penzioneri koji su neosnovano ostvarili pravo na invalidsku penziju, kao i Nada L. (50) iz Kule, Bogdan K. (56) iz Beograda, podnosioci zahteva za ostvarivanje prava na invalidsku penziju. Svi uhapšeni su osumnjičeni za više krivičnih dela zloupotrebe službenog položaja, primanja i davanja mita. – Osumnjičeni Rade P. je, u svojstvu drugostepenog organa veštačenja invalidske komisije Pokrajinskog fonda PIO u Novom Sadu, od 2007. do ove godine zajedno sa osumnjičenima Momčilom S., Vesnom T., Gizelom Š. i Radošem M. organizovao donošenje nalaza lekara veštaka o potpunom gubitku radne sposobnosti za sedam osoba, koje su tako neosnovano ostvarile pravo na dobijanje invalidskih penzija. Osumnjičeni su za to tražili od 3.000 do 5.000 evra. Na ovaj način oni su nezakonito zaradili više od 25.000 evra, a isplatama invalidskih penzija oštetili su državni budžet za više od 3,5 miliona dinara – navedeno je u saopštenju MUP-a Srbije.


Pošta Srbije - Pošta Srbije miljenik potrošača!\nPošta Srbije miljenik potrošača!\nU organizaciji Udruženja „Moja Srbija” i uz podršku Grada Beograda, po prvi put su dodeljena priznanja „Miljenik potrošača” za omiljene brendove na tržištu Srbije, gde je u kategoriji „Transport robe i putnika” najviše glasova dobilo Javno preduzeće „Pošta Srbije”.\nU konkurenciji za nagradu našlo se 1.500 brendova u 30 kategorija. Nominovani su najpoznatiji brendovi koji se mogu naći na tržištu Srbije, bez obzira na njihovo poreklo ili poreklo kompanije u čijem vlasništvu se nalaze. U finalnom glasanju koje je tokom marta i aprila, uz poštovanje svih epidemioloških mera, organizovano na teritoriji Srbije metodom „lice u lice”, učestvovalo je 1.750 građana.\nPriznanja „Miljenik potrošača” dodeljuju se isključivo na osnovu glasova potrošača. Princip je zasnovan na iskustvu desetogodišnjeg organizovanja akcije „Moj izbor”, tokom koga je stvoreno nepodeljeno poverenje, kako potrošača, tako i kompanija koje su bile uključene u akciju.


Svetislav Pešić je na 40 minuta od završnice elitnog takmičenja, ali i Vasilije Micić sa druge strane u redovima ovog puta domaćina majstorice.\n- Bilo je baš kako smo očekivali. Teška utakmica, koju smo morali da dobijemo u svakom slučaju, kako bismo otišli u majstoricu protiv velikog tima. Tima koji igra sjajnu košarku. Opet smo pokazali da možemo da se nosimo sa svima kada igramo timski i kontrolišemo skok. Imali smo savršenu utakmicu, s 37 skokova, od čega 14 ofanzivnih, to se ne dešava svaki dan - rekao je Pešić nakon što je došao trijumf u četvrtoj utakmici i izjednačenje u seriji.\n- Napadački orijentisan sastav kao što je Efes sveli smo na samo 40 odsto pogođenih šuteva iz igre, a ne treba zaboraviti da su bili na 75 odsto za dva poena u trećem meču. Imali smo odličnu defanzivnu reakciju. Moji igrači su zaslužili ovu pobedu - istakao je naš proslavljeni strateg.\nNa pitanje novinara koga bi Željko Obradović želeo da vidi na fajnal-foru, popularni Kari je odgovorio kratko i jasno: "Sigurno ne Barselonu!".\nBilo kako bilo, u svakom slučaju gledaćemo nekog od Srba na fajnal-foru pored Željka Obradovića, a u sredu uveče će doći i konačan odgovor.


Netanjahu: Vreme je da se svet ujedini protiv terorističkih organizacija\n► Netanjahu: Vreme je da se svet ujedini protiv terorističkih organizacija\nPremijer Izraela Benjamin Netanjahu izjavio je danas da je došlo vreme da zapadne vlade učestvuju u "snažnom i jasnom naporu Trampove administracije protiv terorističkog režima u Teheranu".\nNetanjahu je to izjavio na početku današnje sednice vlade, kritikujući evropske lidere za pomirenje s Iranom što, kako je rekao, "pomaže beskrajnom napadu na vrednosti i bezbednost slobodnog društva".\nIzraelski lider je pomenuo pokušaj napada iranske terorističke organizacije u junu protiv iranske opozicione grupe u Parizu, u čijem su sprečavanju pomagali izraleski obaveštajci.\nRekao je da se to dogodilo iste nedelje kada su evropski lideri pokušavali da nađu načina da ublaže posledice povlačenja SAD iz nuklearnog sporazuma s Iranom, preneli su izraelski mediji.\nNetanjahu je ocenio da je Al Kaida teroristička organizacija koja je izvela napad 11. septembra 2001. godine u SAD predala baklju ekstremističkog suni terorizma Islamskoj državi, dok šiitsku varijantu terora predvodi Iran.\n"One obe imaju iste ciljeve, da unište slobodna društva i takođe da unište zapad. Vreme je došlo da se svet ujedini protiv terorističkih organizacija. Učinio je to do određenog stepena u napadu na Islamsku državu ali nije učinio protiv Irana ", rekao je izraelski premijer.


BikeMagazin - Otvorene 54. MOSI u Pljevljima\nOtvorene 54. MOSI u Pljevljima\nNekada međurepoubličke, a sada međudržavne omladinske sportske igre mladih sa tromeđe Bosne i Hercegovine, Srbije i Crne Gore - popularne MOSI - jučer su, po 54. put, otvorene u Pljevljima.\nNa svečanom otvaranju, pred više hiljada gledalaca na Stadionu “Golubinja” čast da sa najboljim sportistima Igara ponese zastavu MOSI do jarbola pripala je i aktuelnom drumskom biciklističkom Šampionu Crne Gore, Pljevljaku Goranu Ceroviću.\n"Pripala mi je velika čast da unesem zastavu MOSI na stadion kao jedan od najboljih Crnogorskih sportista i kao najbolji biciklista Crne gore. Jako je lijep osjećaj biti tu pred 5.000 gledalaca i 2.500 sportista, a danas ću dati sve od sebe da oborim svoj rekord i po 7.put pobjedim na MOSI", izjavio je Cerović.\nSjutra je na programu takmičenje u planionskom biciklizmu. Favorit je upravo Cerović koji će imati rijetku priliku da u svome gradu, po šesti put, osvoji titulu Šampiona MOSI što do sada u proteklih 54 godine nije uspjelo niti jednom biciklisti.\nInače 54. MOSI u Pljevljima okupile su više od 2.000 sportista iz 30 opština Bosne i Hercegovine, Srbije i Crne Gore koji će se takmičiti u više sportskih disciplina iz programa Olimpijskih igara.


O pregledu sadašnjeg stanja istraživanja, gajenja i korišćenja genetički modifikovanih biljaka u svetu, kao i globalnim problemima koji nastaju ili koji će nastati njihovim gajenjem u narednom periodu govorio je akademik Vaskrsija Janjić na tribini koju je organizovalo Srpsko biološko društvo Stevan Jakovljević iz Kragujevca. Kada su počele da se gaje genetski modifikovane biljke, bilo je oko milion i 700 hiljada hektara. Organizatori proizvodnje su nastojali da to povećaju i danas ta površina je sto puta uvećana.\nRead more: Problemi koji nastaju gajenjem GMO\nRead more: Zaštićen rezervat prirode „Peštersko polje“\nNa putu ka EU najveći izazovi vladavina prava i ekologija\nSrbija će u pregovorima sa EU najveći napor morati da uloži u unapređenje vladavine prava, zaštitu životne sredine i kontrolu državne pomoći, rečeno je u Delegaciji EU u Srbiji uoči otvaranja prva dva poglavlja u pregovorima sa EU.\nRead more: EU: Izazovi vladavine prava i ekologije\nPODRŠKA MEĐUNARODNIH INSTITUCIJA KLjUČNA ZA PROCES PRIBLIŽAVANjA SRBIJE EVROPSKOJ UNIJI U OBLASTI ZAŠTITE ŽIVOTNE SREDINE\nRead more: Podrška međunarodnih institucija zaštiti životne sredine\nRead more: Zelena energija razvojna šansa Srbije\nIzvor vesti: nationalgeographic.rs\nRead more: Veličanstvena priroda srpskih nacionalnih parkova\nFotografije od konzervi, "Eko Šik" revija i više od 90 filmova: Počinje šesti "Green Fest"\nŠesti Međunarodni festival zelene kulture "Green Fest" počinje dana u Domu omladine Beograda i trajaće tri dana. Posetioci će moći da uživaju u filmskom programu, predavanjima, panel diskusijama i izložbama.\nRead more: Fotografije od konzervi, "Eko Šik" revija i više od 90 filmova: Počinje šesti "Green Fest"\nU Dunav kod Novog Sada se izlila tamno plava tečnost\nZa zaštitu životne sredine 25 miliona dinara


ZAKON O BEZBEDNOSTI SAOBRAĆAJA NA PUTEVIMA: Rok za zamenu papirnih vozačkih dozvola biometrijskim dokumentom istekao je 10. juna 2017. godine. I dalje je moguće podnošenje zahteva za izdavanje nove isprave, ali nije dozvoljeno upravljanje vozilom sa starom dozvolom. Predviđene kazne su od 6.000 do 30.000 dinara, kazneni poeni i mogućnost zabrane upravljanja vozilom\nRok važenja starih vozačkih dozvola istekao je 10. juna 2017. godine, a mnogi građani čekali su poslednji trenutak da podnesu zahteve za nove isprave.\nOd ranih jutarnjih sati redovi su se protezali ispred policijskih stanica, gde su građani predavali zahteve kako bi izbegli "astronomske" kazne ukoliko ih saobraćajna policija zatekne bez novih isprava. Svim vozačima koji papirne dozvole nisu zamenili novim plastificiranim, a budu zatečeni "za volanom", od 11. juna 2017. godine slede kazne od 6.000 do 30.000 dinara!\nPretpostavlja se da u Srbiji više od 10.000 vozača do isteka roka nije zamenilo stare vozačke dozvole. Ako budu "uhvaćeni" u vožnji sa dozvolom koja je istekla pre manje od šest meseci, "zaradiće" i dva kaznena poena. Za duži period - kazna je 15.000 do 30.000 dinara, dodatnih pet kaznenih poena i tri meseca zabrane upravljanja vozilom.\nTroškovi izrade nove vozačke dozvole iznose 1.576 dinara, uključujući naknade za izradu i izdavanje vozačke dozvole 255 i 621 dinar. Republičku administrativna taksa košta 700 dinara.\nIzvor: Vebsajt Novosti, M. S. - B. Ca., 11.06.2017.


Studenti, iskoristite svoju šansu na JobFAIR-u - Klix.ba\nTreći i četvrti decembra Studenti, iskoristite svoju šansu na JobFAIR-u\nTreći i četvrti decembra\nStudenti, iskoristite svoju šansu na JobFAIR-u\n19.11.2012. u 09:44\n"JobFAIR '12 – Iskoristi svoju šansu!" je naziv Sajma koji okuplja ambiciozne studente i diplomce u procesu traženja posla i usavršavanja u struci tehničko - tehnoloških zanimanja. Održat će se u periodu od 3-4. decembra u prostorijama Kampusa Univerziteta u Sarajevu, a organizuje ga Udruženje studenata elektrotehnike Evrope - EESTEC, lokalni komitet Sarajevo.\nTehničko - tehnološka zanimanja uključuju područja istraživanja inženjerskih nauka poput računarsko - informacijskih, elektrotehnike, građevine, mašinstva i arhitekture.\nPored navedenih kadrova, kompanije učesnice traže i studente ili diplomce hemijskih nauka i ekonomskog fakulteta. Cilj Sajma je da posjetioci ostvare direktnu komunikaciju sa predstavnicima kompanija, informišu se o mogućem usavršavanju, zaposlenju i eventualnoj praksi.\nKompanije imaju priliku da evaluiraju zainteresovane strane, predstave djelokrug svog rada kroz prezentacije i prikupe CV-eve radi moguće naknadne upotrebe.\nOrganizatori pozivaju i na okrugle stolove o aktuelnim temama, gdje se diskutuje sa učesnicima Sajma, predstavnicima kompanija, profesorima i stručnjacima iz datog polja. Omogućen je i prenos Sajma uživo preko linka koji će biti objavljen na zvaničnoj stranici.\nJobFAIR predstavlja najuspješniji projekat koji realizuje Udruženje studenata EESTEC lokalni komitet Sarajevo. Prethodna tri Sajma, organizovana u decembru 2008., 2010. i 2011. godine su zabilježila značajan uspjeh koji se ogleda u velikoj posjećenosti studenata i diplomaca, što je motivisalo članove Udruženja da ponovo organizuju projekat ovog tipa.\nProjekat su podržali dekan Elektrotehničkog fakulteta u Sarajevu, Federalno ministarstvo nauke i obrazovanja, te rektor Univerziteta u Sarajevu, a dio je programa za poduzetnu omladinu. Program za poduzetnu omladinu je jedna u nizu aktivnosti u okviru projekata koji finansira italijanska vlada, a implementira Svjetska banka u BiH.\nEESTEC LC Sarajevo je neprofitna i nepolitička organizacija koja je zasnovana na volonterskoj osnovi. Putem projekata koje Udruženje organizuje studenti aktivno učestvuju u smanjenju trenutne stope nezaposlenosti, osiguravaju sebi budućnost i time se spriječava odlazak mladih iz zemlje.\nZa sve dodatne informacije o Sajmu i organizaciji EESTEC možete posjetiti zvaničnu stranicu www.jobfair.ba, na kojoj je omogućen online unos CV-eva. Svi zainteresovani mogu ostaviti svoj CV na cv.jobfair.ba.


- Naložila sam ministarki za Evropu Vendi Morton da sutra pozove francuskog ambasadora u Velikoj Britaniji na razgovor kako bi objasnio razočaravajuće i nesrazmerne pretnje upućene Velikoj Britaniji i ostrvima u Lamanšu - rekla je britanska ministarka spoljnih poslova Liz Tras, preneo je Rojters.\nBritanska vlada je saopštila ranije danas da je francuska zaplena jednog britanskog ribarskog broda i izdavanje verbalnog upozorenja drugom plovilu "razočaravajuća i neproporcionalna" odluka usred eskalacije spora oko prava na ribolov nakon Bregzita.\nFrancuska je juče objavila da će od sledeće nedelje zabraniti britanskim ribarskim čamcima pristup nekim francuskim lukama ako se ne postigne dogovor sa Velikom Britanijom u sporu oko dozvola za ribolov.\nOna je, takođe, sugerisala da bi mogla da ograniči snabdevanje energijom ostrva u Lamanšu, zavisnih od Britanske krune koja leže uz obalu Francuske.\nBritanski brod dobio dozvolu da napusti francuske vode\n"U INTERESU DIJALOGA" Sankcije Francuske Britaniji neće se primenjivati do četvrtka


Abazović: Vlada napravila milionsku štetu, prećutala korupciju i izdala nacionalne interese – Crno na Bijelo Abazović: Vlada napravila milionsku štetu, prećutala korupciju i izdala nacionalne interese - Crno na Bijelo\nLider URA Dritan Abazović na današnjoj pres konferenciji pokazao je ugovore između firme „Cifideksa“ (Cifidex Limited company) registrovane na Sejšelskim ostrvima sa „Enemaltom“ (Enemalta PLC) oko kupovine vjetroelektrane „Možura“.\nAbazović je na presu pokazao dokumentaciju za koju tvrdi da za “Vladu Crne Gore nije bila sporna i ako je jasno da se radi o offshore firmi koja je po svemu sudeći poslužila samo kao paravan za transakcije”\n„Vlada Crne Gore sklopila je štetan ugovor suprotno interesima države Crne Gore jer je poslom za „Možuru“ predvidjela subvencije od 115 miliona eura za 12 godina. To je uslovilo miješanje oofshore firmi iz Dubajia i Sejšelskih ostrva koje su sve unaprijed dogovorile i preuzele „namješteni posao“. Potpuno je nelogično da „Cifideks“ kreditom pozajmljenim od firme „Black 17“ protiv koje se vodi istraga na Malti kupuje posao od španske „Ferse“ za 4 miliona eura, a samo dva mjeseca nakon toga ga prodaje „Enemalti“ za 10 miliona. Sa druge strane domaća firma koja je bila sastavni dio „Ferse“ 1% svog kapitala prodaje za 650 000 eura što upućuje da je procijenila firmu na 65 miliona eura. Čitav biznis ove firme kasnije je prodat za 4 miliona eura. To samo Vlada crne Gore nije htjela da vidi i očigledno je da se radi o klasičnoj prevari“, pojasnio je Abazović.\nAbazović na pres konferenciji. Foto: Savo Prelević\nOn je na pres konferenciji pokazao ugovor za koji su, kako je saopšteno, posebno interesovanje iskazali poslanici Evropskog parlamenta i partnerske partije URA iz Zelenih Evrope.\nAbazović je podsjetio da je evropsku međunarodnu javnost “uzburkao slučaj ubijene novinarke Dafne Karuane Galicija koja je istraživala slučaj korupcije, a čiji su kraci vodili ka Crnoj Gori.”\n„Sada je jasno da je zapravo ovaj posao sa Vladom Crne Gore bio predmet ozbiljne korupcije zbog koje je došlo do ostavki i hapšenja visokih funkcionera na Malti. Da Vlada Crne Gore nije dala ugovor koji je suprotan interesima građana gdje garantuje višemilionsku sigurnu dobit vjerovatno od posla ne bi bilo ništa”, kazao je Abazović na pres konferenciji.\n„Španska „Fersa“ godinama nije mogla da otpočne radove i nakon što se ubrzano preko firmi iz Dubaija i Sejšelskih ostrva zamijenilo vlasništvo, „Enemalta“ (u čiji kapital sa 30% učestvuju Kinezi) je ušla u unosni posao preko noći i odmah krenula u realizaciju projekta. To je jasan input u sumnjive poslove ove firme sa Vladom Crne Gore“, poručio je lider URA-e.\nOn je na pres konferenciji naveo podatak da je struja dobijena iz vjetroelektrana „Možura“ višestruko skuplja od obične struje i da građani na svojim računima isplaćuju enormnu milionsku dobit, kako je kazao, “bjelosvjetskim tajkunima” sa offshore destinacija kroz stavku naknada za obnovljive izvore energije.\nAbazović je na presu konstatovao da „mjesto da smo u zelenu energiju ulagali sami preko EPCG mi smo „zlatnu koku“ dali strancima sa offshore destinacija.


ZAŠTO JE PUTIN POSLAO VOJSKU: Ovo je razlog - u sukobu 2014-15 poginulo 13.000 ljudi, a samo u Donjeckom regionu 4.000 civila - HR vjesnik\nZAŠTO JE PUTIN POSLAO VOJSKU: Ovo je razlog – u sukobu 2014-15 poginulo 13.000 ljudi, a samo u Donjeckom regionu 4.000 civila\nU autorskom tekstu za “Pečat” (“Februar koji će promeniti svet”) Bojan Bilbija dao je genezu sadašnjeg sukoba u Ukrajini u svetlu poslednjih događaja i ruske intervencije.\nU jednom delu teksta objašnjeno je i zbog čega je predsednik Putin poslao vojsku u Donjeck.\nUoči potpisivanja akata o priznanju Vladimir Putin je najpre održao sednicu Saveta bezbednosti RF, na kojoj su se svi prisutni bez dvoumljenja izjasnili za rusko priznanje narodnih republika Donjecke i Luganske.\nRazlog je bio više nego očigledan: sprečiti nastavak masovne pogibije civila, ruskih državljana, u Donbasu pod ukrajinskim bombama, imajući u vidu da je sukob iz 2014. i 2015. već odneo, prema procenama Ujedinjenih nacija, preko 13.000 žrtava, od čega je samo u donjeckom regionu stradalo oko 4.000 civila.\nAko se pogleda mapa planirane ukrajinske ofanzive na Donbas, do koje je došao vojni štab DNR-a, može se videti da su dve male republike u potpunosti okružene desetinama hiljada neprijateljskih vojnika, opremljenih tenkovima, artiljerijom, samohodnim haubicama i višecevnim raketnim bacačima – spremnim u svakom trenutku da započnu invaziju.\nNakon dolaska ruskih snaga, po modelu nedavno viđenom u Karabahu ili Kazahstanu, napad kijevskih snaga na Donbas značio bi direktan sukob s trenutno verovatno najmoćnijom vojnom silom sveta.\nIzvor : Bojan Bilbija za Pečat\nAutor : M.M


5. Kamp klasične muzike počeo predavanjima u Zaječaru | TV Istok\nDate: 15 avgusta, 2018\nZaječar je na sedam dana postao centar klasične muzike u Srbiji, jer je okupio vrsne predavače iz ove branše i 24 učenika željnih znanja i usavršavanja. Po peti put Kamp klasične muzike održava se u Zaječaru, gde su, u okviru ove manifestacije, planirani i koncerti.\nPrema rečima profesorke klavira Jokut Mihailović ovakvi kampovi veoma znače mladim umetnicima.\n„Ovo je jedna alternativna metoda gde svako donese svoj program i učenici mogu dobiti jedan savetodavni način rada. Ne da ja sada popravljam nešto mnogo, jer oni rade sa dobrim profesorima, imaju celu godinu pred sobom, a ovde oni se druže kroz muziku, slušaju jedni druge i pokupe znanja“, reklao je Jokun Mihailović, vrsna profesorka klavira koja je jedan od predavača. Osim nje violinu predaje Marko Josifovski, Ljubiša Jovanović flautu, a na gitari učenike obučava profesorka Vera Grizović.\n„Mi smo ovde uspeli da dovedemo najznačajnija imena iz sveta klasične muzike, a to su profesori koji rade na našim akademijama i oni su privukli muzičare da se jave i pohađaju kamp. Ovo je kao da zasejete neku biljku pa ona raste i daje plod. Ovo je dalekosežni rad i rezultat će se videti za par godina, a i već se vidi. Pre svega deca imaju mogućnost da sarađuju sa profesorima, što će unaprediti njihova znanja i umeća“, naglasio je Milan Dujmović, direktor kampa i direktor Srpskog muzičkog centra.\nCilj kampa je popularizacija klasične muzike i edukacija đaka muzičkih škola. „Moram da priznam da je klasična muzika jako nezastupljena u našem kraju. Nema dovoljno tih manifestacija klasične muzike i to ne samo u Zaječaru, nego u celoj Timočkoj Krajini, izuzev Mokranjčevih dana. Kamp smo osmislili da i naš grad malo oplemenimo“, rekao je Stanoje Jovanović, umetnički direktor Kampa klasične muzike.\nKamp je otvorenog karaktera, te svi profesori muzike,đaci ili zainteresovani mogu da prisustvuju i predavanjima kao pasivni posmatrači. Predavanja su organizovana u periodu od 10 do 14 časova i u popodnevnom terminu od 16 do 18 sati.\nPrevious : Manifestacija „Vlaške lepote Balkana“ 31. avgusta i 1. septembra 2018. godine u Velikoj Jasikovi\nNext : Nastavlja se akcija preventivnih ginekoloških pregleda


Agencija za rad i zapošljavanje BiH pristupila Mreži za kreiranje boljeg poslovnog ambijenta u BiH - Institut za razvoj mladih KULT\nAgencija za rad i zapošljavanje BiH pristupila Mreži za kreiranje boljeg poslovnog ambijenta u BiH\nIzvršni direktor Instituta za razvoj mladih KULT Jasmin Bešić i zamjenik direktora Agencije za rad i zapošljavanje BiH Željko Rajić potpisali su danas u Sarajevu Sporazum kojim je Agencija pristupila Mreži za kreiranje boljeg poslovnog ambijenta u BiH.\nRajić je izjavio da je Agencija pristupila Mreži jer je ocijenjeno da Institut za razvoj mladih KULT može doprinijeti poboljšanju poslovnog ambijenta i svih procesa koji vode smanjenju nezaposlenosti, posebno mladih, u BiH.\nDirektor Instituta za razvoj mladih KULT Jasmin Bešić zahvalio je Agenciji na želji da učestvuje u radu Mreže i rekao da je najveći problem mladih u BiH, i uzrok svih ostalih njihovih problema, upravo nezaposlenost. Dodao je da je saradnja svih zainteresiranih za smanjenje nezaposlenosti neophodna, jer samo zajedničkim nastupom moguće je doći do pozitivnih rješenja.\nVoditelj projekta „Poslovni prostor BH“ Rusmir Pobrić kazao je da će brzina rješavanja nagomilanih problema u oblasti zapošljavanja i vidljivost rezultata zavisiti od predstavnika novih vlasti u nadležnim institucijama, a da će Mreža učiniti sve što bude u njenoj moći da ponudi svoju konkretnu podršku i ubrza neophodne korake.\nMreža za kreiranje boljeg poslovnog ambijenta u BiH osnovana je krajem 2014. u okviru inicijative "Poslovni prostor BiH" i pokušava obuhvatiti što više državnih institucija, poslovnih subjekata i predstavnika civilnog sektora radi postizanja najboljih rješenja za ključne probleme u oblasti zapošljavanja.\nInicijativa zagovara veću i bolje usmjerenu budžetsku podršku za razvoj malog i srednjeg preduzetništva, zatim uređenje raspodjele različitih finansijskih poticaja najperspektivnijim granama privrede te rasterećenje privrednika od velikih nameta, s fokusom na olakšice kod plaćanja PDV-a i subvencioniranje doprinosa na plate za novozaposlene.\nInicijativa "Poslovni prostor BH" provodi se u okviru Projekta održivosti civilnog društva u BiH (CSSP), koji realiziraju Centri civilnih inicijativa (CCI) i Centar za promociju civilnog društva (CPCD), a podržavaju ga USAID i vlada Velike Britanije.


Danas slavimo Svetog Stefana: Na ovaj dan obavezno ovo iznesite iz kuće! – Ženski kutak\nDanas slavimo Svetog Stefana: Na ovaj dan obavezno ovo iznesite iz kuće!\nPOČEO JE VASKRŠNJI POST: Za napredak u kući uradite OVO, dok dame danas MORAJU DA ZABORAVE NA JEDNU STVAR!\nSutra je Sretenje, dan kada se u kući obavezno pali sveća: Evo koliko će još dugo zima da traje!\nSlavimo svetog Trifuna: Verovanja i običaji koji krase Trivundan!\nSveti Stefan je prvi hrišćanin koji je stradao za Gospoda i zato se naziva Prvomučenik\nTrećeg dana Božića slavimo Svetog Stefana, krsnu slavu velikog broja Srba i prvu krsnu slavu u godini.\nNarodna verovanja i običaji na Stevanjdan\nPovezane vesti:Featured, običaji, sveti stefan\nTrećeg dana Božića slavimo Svetog Stefana: Običaji i prakse pred sutrašnji dan


M. K. 24. januara 2017. 15:44\nNakon pet godina rada u Savamali, osnivači kulturne organizacije „Mikser“ Ivan i Maja Lalić objavili su danas da se 1. maja zatvara Mikser haus u Krađorđevoj ulici broj 46, da pokreću inicijativu za njegovo trajno preseljenje na donji Dorćol i najavili otvaranje „Mikser hausu“ u Sarajevu u avgustu.\nIvan Lalić predstavio je rezultate ostvarene u prethodnih pet godina, najavio hrabre i ambiciozne planove za ovu godinu, a kao razlog za preseljenje naveo izuzetno nepovoljan ugovor koji imaju sa vlasnikom zgrade u Krađorđevoj 46.\n„Odlazimo odavde jer nismo imali stablilnu situaciju. Naš ugovor ističe u januaru 2018. godine. Više puta nam je povećavana renta i procenili smo da nemamo kapaciteta da izdržimo ovoliko finansijsko opterećenje“, rekao je Lalić, dodavši da još uvek nije definisano preseljenje, te da će se boriti da nova lolakcija „Mikser hausa“ bude industrijski kompleks „IMK – Industrija metalnih konstrukcija“.\nLalić je istakao da je „Mikser“ u proteklih pet godina organizovao više od 1.500 događaja koje je ispratilo 1.250.000 posetilaca, pokrenuo niz debata o gorućim temama, aktivirao preko 50 zaboravljenih lokacija, a posebno su ponosni na „Miksalište“ koje je pomoglo do sada 200.000 migranata.\nKao rezultat svega toga, primer revitalizacije kvarta Savamale analizira se na nekoliko inostranih univerziteta, a o „Mikseru“ su pisali svi značajniji strani mediji, među kojima se posebno izdvajaju tri reportaže CNN-a i svakodnevno praćenje aktivnosti od strane londonskog „Gardijana“.\nMuškarac pao sa 12. sprata na Dorćolu pred vozilo Hitne pomoći (video)\nKreativna direktorka „Miksera“ Maja Lalić kaže da novu lokaciju interno nazivaju „Industrija mentalnih konstrukcija“ i naglasila da im je želja da spreče rušenje tog bisera posleratnog industrijskog nasleđa Beograda, njegovo pretvaranje u još jedan tržni centar.\nOna je Tanjugu kazala da će „Mikser festival“, od 25. do 28. maja, biti „fantastična pokazna vežba kako kreativnošću, inovacijama i pameću možemo transformisati jedan ambijent i kako on može izgledati u jednom dugoročnom periodu“, a time će, nakon Žitomlina i napuštenih magacina Savamale, započeti revitalizacija tog važnog dela Beograda.\nLalić naglašava da „Mikser“ nije prostor, lokacija, već ideja, uverena i da industrijski komleks na Dorćolu očekuje bolja i drugačija sudbina.\nŠto se „Mikser festivala“ tiče, Lalić kaže da će tema ove godine biti „hakovanje budućnosti“, odnosno „kako sve kreativni sektor – umetnici, stručnjaci, ljudi društvenih nauka mogu da doprinesu da se promene tokovi istorije koji ne idu u najboljem pravcu“.\n„Mi ćemo razmatrati fenomen migracija na jedan potpuno novi način. Mi kao festival migriramo iz Savamale na Dorćol, svet je konstantno u stanju pokreta, svi trenutno govore o migranstkoj krizi. Inspirisao nas je članak o Beču koji kaže: Zašto niko ne govori o migrantskoj krizi koja zadesi Beč svakog leta kada milioni turista nagrnu u grad koji za to nema dovoljno infrastrukture“, pojasnila je Lalić, primetivši da postoje i dobre migracije.\nBaviće se i „obrazovanjem u pokretu“, „kulturnim fabrikama“, povezaće se sa brojnim sličnim kolektivima u Evropi, koji su svojim kulturnim angažmanom revitalizovali industrijske komplekse, a pokušaće i da „upotrebe savremene tehnologije kako bi popravili društvene situacije, kao što je, na primer, jaz nastao jer dva najvažnija muzeja u Srbiji ne rade već godinama“.\nLalić je istakla da im je cilj u narednom periodu da usavršavaju mehanizme održivosti.\n„Mi smo do sada dokazali da bez ikakvih finansijskih potpora grada ili države, uz jednu brutalnu rentu, možemo da uspemo, ali moramo da krenemo u novi dugoročniji period koji je sigurniji za nas. Dali smo svoj maksimum, ne odustajući od Beograda, i sada pravimo veći iskorak boreći se za novi prostor koji je trenutno predviđen za rušenje i izgradnju novog megamarketa ili šoping mola ili šestrospratnice sa kancelarijama. To ne može da doprinese daljem boljitku zajednice, a u Savamali je, u saradnji sa stanovnicima, počeco da se vraća život na ulice tog kvarta“, rekla je Lalić.\ndorćolMikser hausnova lokacijaSavamala


VUČIĆ ZA BOŽIĆ IDE U HILANDAR: Predsednik Srbije u prvoj zvaničnoj poseti najvećoj srpskoj svetinji!\nBadnji dan i Božić predsednik Aleksandar Vučić provešće u jednom od najsvetijih srpskih manastira, Hilandaru\nTo će biti prva zvanična poseta jednog predsednika Srbije srpskom manastiru na Svetoj Gori, u protekle dve decenije.\nPrema još uvek nezvaničnim informacijama, Vučić će prisustvovati večeri na Badnje veče, a u dva ujutru i svečanoj službi. Takođe, planirano je da bude prisutan i na božićnoj liturgiji i da se pokloni svim svetinjama čuvene hilandarske riznice, poput Bogorodice Trojeručice i Bogorodice Mlekopitateljnice.\nPredsednik nastoji da naloži još veća ulaganja u restauraciju Hilandara, kako bi se radovi što pre priveli kraju. Takođe, šef države nije tražio nikakav poseban tretman u odnosu na druge vernike koji dolaze na Svetu Goru.\n← ODZVANJA SRBIJOM: Zakazan VELIKI PROTEST ispred Skupštine\n“Kada sam video fotografiju, prošli su me trnci po celom telu”: Muž pronašao ženinu sliku STARU 20 GODINA, KAD JE VIDEO NIJE MU BILO DOBRO →\nFrancuska broji dane do drugog kruga izbora, najavljeni protesti protiv Makrona i Le Penove


Tanjug 21. januara 2021. 09:22\nTOKIO – Japanski sud u Tokiju proglasio je danas Anri Kavai, suprugu bivšeg ministra pravde Kacujukia Kavaia, krivom za kupovinu glasova tokom izbora za parlament 2019. godine.\nAnri je osuđena na godinu i četiri meseca zatvora, uslovno na pet godina, saopštio je tokijski okružni sud, prenosi Rojters.\nAnri Kavai i njen suprug Kacujuki Kavai uhapšeni su prošle godine pod optužbom da su dali novac kako bi pomogli da Anri izbori mesto u gornjem domu parlamenta.\nTužioci su u optužnici i naveli da su oni platili 1,7 miliona jena petorici ljudi 2019. godine kako bi pomogli Anri da osvoji svoje mesto, dok je Kacujuki odvojeno dao mito u iznosu od 27,31 miliona za 103 osobe da joj pomognu da bude izabrana u gornji dom parlamenta 2019., kada je i osvojila mesto u tom zakonodavnom telu.\nU vreme njihovog hapšenja, Kacujuki, blizak prijatelj japanskog premijera Jošihide Suge, je negirao bilo kakvu krivicu, dok je Anri odbila da se izjasni po optužnici , na savet svog advokata, navodi agencija.


Do 20. aprila prijave za takmičenje za najbolju tehnološku inovaciju | Palelive.com\nPočetna Regija Istočno Sarajevo Do 20. aprila prijave za takmičenje za najbolju tehnološku inovaciju\nISTOČNO SARAJEVO – Ministarstvo nauke i tehnologije Republike Srpske danas je u Istočnom Sarajevu promovisalo ovogodišnje takmičenje za najbolju tehnološku inovaciju u Srpskoj za koje se zainteresovani srednjoškolci i studenti mogu prijaviti do 20. aprila, a nagradni fond iznosi 38.000 KM.\nZa takmičenje se mogu prijaviti mladi koji imaju ekipu od najmanje tri člana i inovaciju pred realizacijom, a biće izabrani najbolji studentski i najbolji srednjoškolski tim.\n„Ministarstvo nauke i tehnologije Republike Srpske želi da motiviše što više mladih inovatora da se uključe u takmičenje jer mogu da osvoje novčane nagrade, ali i da nauče kako da inovaciju predstave tržištu, kako da naprave biznis-planove i susretnu sa potencijalnim investitorima“, kaže portparol Ministarstva Dragana Rađan.\nOna je na promociji održanoj na Elektrotehničkom fakultetu Univerziteta u Istočnom Sarajevu istakla da je ovo 12. takmičenje za najbolju tehnološku inovaciju koje se organizuje u saradnji sa Ministarstvom prosvjete, nauke i tehnološkog razvoja Srbije.\nRađan je podsjetila da je u okviru ovog takmičenja za 11 godina nagrađeno 86 timova sa ukupno 389.0000 KM.\nProrektor za nauku i inovacije Univerziteta u Istočnom Sarajevu Siniša Berjan istakao je da je ovo takmičenje odlična inicijativa Ministarstva nauke i tehnologije Republike Srpske i istako da će Univerzitet u ovom gradu i dalje podržavati aktivnosti čiji je cilj da mobilišu studente da povežu nauku, privredu i informacione tehnologije.\nBerjan je naglasio da je bitno da se prijavi što veći broj mladih da predstave svoje ideje i da kroz ovo takmičenje steknu neophodna znanja da bi poslije svoje inovacije predstavili na tržištu i zainteresovali privrednike i ostvarili profit u Republici Srpskoj, a ne da odlaze u inostranstvo.\nPrema njegovim riječima, na takmičenje se mogu prijaviti studenti svih tehničkih fakulteta, a i nekih drugih, kao i srednjoškolci.\nPrethodni članakBorci da primaju mjesečnu nadoknadu od 58. godine\nNaredni članakPočela rekonstrukcija zgrade suda vrijedna 300.000 evra


NAREĐENA PUNA BORBENA GOTOVOST VOJSKE SRBIJE: MIG 29 NADLIJETAO NOVI PAZAR – Haber.ba\nPredsednik Aleksandar Vučić je jutros, nakon upada specijalnih jedinica kosovske policije na sever KiM i hapšenja Srba, kao vrhovni komandant naredio punu borbenu i bojevu gotovost srpskih armijskih jedinica.”Ukoliko dođe do bilo kakvog ugrožavanja poretka i života ljudi na severu KiM naša vojska će zaštiti naš narod”, poručio je predsednik.\nIz kasarne Vojske Srbije u Kraljevu nešto pre 14 časova počela je da izlazi kolona vojnih vozila, punih ljudi i opreme. Kolona se, najverovatnije, kreće u pravcu Raške.\nU kasarnu je, kako saznaje Tanjug, neposredno pre kretanja kolone stigao ministar odbrane Aleksandar Vulin. Predsednik Srbije Aleksandar Vučić naredio je jutros stavljanje svih jedinica Vojske Srbije u stanje pune borbene gotovosti,piše Kurir\nTeme:borbena gotovost, Kosovo, MiG - 29, naređenje, Novi Pazar, Srbija


Prema podacima Zavoda za javno zdravstvo Međimurske županije u protekla 24 sata PCR testiranjem evidentirano je 13 pozitivnih nalaza na SARS-CoV-2 virus u Međimurskoj županiji. Na temelju kliničke slike COVID-19 dijagnosticiran je kod 1 osobe. Tijekom vikenda brzim antigenskim testovima testirano je 479 osoba te je evidentirano 19 pozitivnih nalaza, što je 3,9 % od broja testiranih. U protekla 24 sata oporavljene su\nPrema podacima Zavoda za javno zdravstvo Međimurske županije u protekla 24 sata obrađeno je 564 uzoraka, od čega je evidentirano 304 pozitivnih nalaza na SARS-CoV-2, što je 53,9% od broja testiranih. U protekla 24 sata oporavilo se 234 osoba. Broj pozitivnih osoba u Međimurskoj županiji na današnji dan je 1 709. U Županijskoj bolnici Čakovec hospitalizirana su 124


Beč: Najveći evropski događaj Urban Futur Global Conference\nU glavnom gradu Austrije se od 28. februara do 2. marta 2018. godine održava najveća evropska konferencija Urban Future Global Conference (UFGC) sa 3.000 učesnika iz više od 400 gradova, iz 50 zemalja i sa četiri kontinenta. Konferencija se prvi put održava u Beču i okupiće najinspirativnije ljude našeg doba koji su dali lični doprinos u razvoju gradova tzv. CityChanger.\nCityChanger su ljudi koji se u cilju održivog razvoja angažuju u svojim gradovima i koji su svojim delovanjem pokrenuli dosta toga. A izazovi nisu mali: porast broja stanovnika, smanjenje resursa, promena klime, zagađenje vazduha i sl. Uz sve to, tu su i krute administrativne strukture koje sprečavaju preko potrebne promene. I upravo tu se angažuju CityChanger-ri: hrabrošću i angažovanjem, oni krše stare sisteme, kreiraju nove procese i deluju kao inovatori. Uporedo sa novim oblicima komunikacije oni pretvaraju gradove u laboratorije za eksperimentisanje i pale iskru za održivu budućnost.\nU okviru konferencije prvi put će se održati FuckUp Nigh za gradske donosioce odluka. Ljudi različitih branši pričaju tom prilikom o svojim poslovnim neuspesima i time krše tabu propasti. Ovaj format konferencija prenosi prvi put na javni sektor i doprinosi kulturi učenja, koja ne samo da dozvoljava greške, već njih vidi kao katalizatore za dalji rast i razvoj.\nSvoje učešće već je potvrdilo 200 govornika i 30 internacionalnih partnera. Glavne teme konferencije biće: mobilnost, urbanizam, komunikacije i rukovođenje i čuvanje resursa.\nDetaljne informacije: www.urban-future.org\nTagovibec konferencija Urban Futur Global Conference\nBečki turizam 2018. „Budi ispred svog vremena“\nVelike izložbe u Beču u 1. polovini 2018. godine


EHO RRC na Prvom evropskom forumu o stanovanju\n10 april 2011 .\nProgramski koordinator EHO RRC, Robert Bu je u sklopu programa Prvog foruma o stanovanju u Evropi i Centralnoj Aziji (Housing Forum Europe & Central Asia), koji je organizovan u Budimpešti, Mađarska, u periodu: 4 – 6.04.2011. održao radionicu o inovativnom metodu rada koji se koristi u procesu poboljšanja uslova stanovanja u Romskim naseljima u AP Vojvodini, R. Srbiji.\nTokom radionice koja je organizovana u saradnji sa švajcarskom organizacijom SKAT i nakon uvodnog izlaganja Klaudije Šnajder (Claudia Schneider), EHO RRC predstavnik je prezentovao model rada “Održiva obnova Romskih naselja”, koji se već petu godinu uspešno primenjuje na teritoriji AP Vojvodine, R. Srbije. Takođe, bilo je reči o zakonskim okvirima R. Srbije i načinu na koji se tretiraju Romska naselja.\nLoša infrastruktura, nedostupnost vodovodne i električne mreže, ne imanje osnovnih higijenskih uslova, svakako doprinose tome da Romi/-kinje u R. Srbiji, u proseku, ne žive duže od 56. godina.\nProjekat “Socijalna inkluzija i poboljšanje uslova stanovanja Roma/-kinja u AP Vojvodini, R. Srbiji”, kao i model rada “Održiva obnova Romskih naselja”, je i ovoga puta veoma pozitivno ocenjen od strane organizacija iz Evrope i Centralne Azije.\nOčekuje se da u narednom periodu EHO RRC nastavi sa promocijom dobre prakse u zemlji i regionu.\nNa Prvom forumu o stanovanju u Evropi i Centralnoj Aziji učestvovalo je 164 osoba, koje su predstavljale 48 organizacija iz 48 zemalja.\nEHO je bila jedina organizacija civilnog društva iz R. Srbije.\nUčešće EHO RRC predstavnika na ovom događaju finansijski su podržali HEKS (Swiss Interchurch Aid) i SDC (Swiss Agency for Development and Cooperation).


ODRŽAN SASTANAK U UPRAVI CARINA\nUnija poslodavaca Vojvodine zajedno sa opštinom Odžaci, a na inicijativu najvećih kompanija koje posluju u ovoj opštini organizovala je sastanak u Upravi carina.\nSastanku su ispred Uprave carina prisustvovali: Slobodan Nikolić - stručni consultant direktora, Veselin Milošević – pomoćnik direktora u sektoru za carinsko poslovanje i međunarodnu carinsku saradnju i Milan Vuković – pomoćnik direktora u sektoru ljudskih resursa i opštih poslova.\nOpštinu Odžaci na sastanku je predstavljao Vasil Nastoski – pomoćnik predsednice opštine za ekonomski razvoj.\nPrivrednike su predstavljali: Pavel Petrović – generalni direktor ‘’Hipol’’-a, Zoran Sokolović – director ‘’Magna Seating’’, Leko Široka – direktor pravnih poslova ‘’Standard Gas’’ i Željko Blanuša – menadžer nabavke ‘’Grainer Packaging’’.\nUniju poslodavaca Vojvodine predstavljali su Stanko Krstin – predsednik i Branislava Đukić – sekretar.\nSastanak je organizovan sa ciljem predstavljanja inicijative za otvaranjem carinske ispostave Odžaci, koja bi umnogome doprinela unapređenju privrednog ambijenta u ovoj opštini. Otvaranje Carinske ispostave u Odžacima veoma bi doprinelo operativnom funkcionisanju svih izvozno orijentisanih privrednih društava, kojih je na teritoriji opštine Odžaci ukupno 36. Prema statističkim podacima, izvoz u januaru 2013. godine u odnosu na januar 2012. godine uvećan je za 325%!\nNastavak ovog investicionog buma u opštini Odžaci koči jedino činjenica da desetine kamiona dnevno voze između Odžaka i Sombora (35 km u jednom pravcu), ili Odžaka i Apatina (45 km u jednom pravcu) u kojima postoje Carinske ispostave, što znači 70-90 km po kamionu po jednom carinjenju, odnosno oko 1000 kilometara dnevno za kamione koji voze carinsku robu za Odžake.\nPoslodavci su rukovodstvu Uprave carina izneli probleme sa kojima se susreću u svom svakodnevnom poslovanju, kako po pitanju uvećanih troškova, tako i po pitanju preciznog ispunjenja rokova koje od njih zahtevaju inostrani kupci i dobavljači. Ponuđeno je i rešenje: opština Odžaci je zajedno sa poslodavcima, iskazala svoju spremnost na učešće u rešavanju ovog problema, te je obezbeđen besplatan prostor u kojem bi mogla biti Carinska ispostava, a ponuđeno je i plaćanje putnih troškova za zaposlenog službenika.\nPredstavnici Uprave carina istakli su da je ovoj instituciji prioritet saradnja sa privredom, zasnovana na međusobnom poverenju i partnerstvu. Poslovanje Uprave carina zasniva se na međunarodnoj legislativi i prilagođeno je budućem članstvu Srbije u Evropskoj uniji. U skladu sa tendencijom pojednostavljenja procedura i smanjenja troškova, poslodavcima su na raspolaganju sledeće mogućnosti, kako bi se carinjenje efikasnije obavljalo:\n1. ’’In-house’’ – kućno carinjenje\n2. Uvozni i izvozni postupak na osnovu fakture\n3. Generalno obezbeđenje u postupku tranzita\nObzirom da sve više kompanija ima potrebu za mogućnošću 24-voročasovnog carinjenja robe, smatra se da pojednostavljenim procedurama elektronskog poslovanja ovi zahtevi privrede mogu biti u potpunosti zadovoljeni.\nZaključeno je da će svaki od predloženih načina carinjenja biti razmotren u svakoj od kompanija. Unija poslodavaca Vojvodine pomoći će povezivanjem kompanija u Odžacima sa kompanijama koje već primenjuju neke od ovih načina carinjenja – kako bi čuli njihova iskustva i način rada.\nDogovoreno je da će sledeći sastanak biti realizovan u Odžacima. Rukovodstvo Uprave carina istaklo je mogućnost da taj sastanak može biti proširen učešćem experata koji bi poslodavcima govorili o propisima o poreklu robe, CEFTA-i, oplemenjivanju robe – u skladu sa interesovanjem poslodavaca za ove teme, a dogovoren je i obilazak najvećih odžačkih kompanija.\nPrema podacima Uprave carina, opština Odžaci je značajan primer uspešnog razvoja privrednog ambijenta i uslova poslovanja. Ovogodišnji izvoz u Odžacima već je premašio celokupnu sumu izvoza iz 2012-te godine.\nUnija poslodavaca Vojvodine na ovaj način pruža konkretnu pomoć svojim članovima – poslodavcima, a sve u nastojanju da se pojednostave procedure, obezbedi efikasna administrativna infrastruktura i time poboljša sveukupni ambijent za poslovanje celokupne privrede.


KLINIKA ZA KOŽNE I POLNE BOLESTI OD PONEDJELJKA NA PAPRIKOVCU – Novosti Plus\nPostojeći prostor Klinike za kožne i polne bolesti u Banjaluci biće ustupljen Klinici za infektivne bolesti i prilagođen za prihvat pacijenata kod kojih eventualno bude potvrđena infekcija virusom korona i onih kod kojih postoji sumnja na prisustvo virusa, saopšteno je iz Univerzitetskog kliničkog centra /UKC/ Republike Srpske.\nIz UKC ističu da će se prijem ovih pacijenata vršiti na zaseban ulaz zgrade, dok će pacijenti koji se liječe od drugih infektivnih oboljenja ostati u postojećem prostoru ove klinike, takođe sa zasebnim ulazom.\nU saopštenju se navodi da će Klinika za kožne i polne bolesti UKC od ponedjeljka, 2. marta, biti izmještena iz sadašnjeg prostora i počeće sa radom u zgradi Tehničko-ekonomskog bloka na lokaciji Paprikovac.\n“Do daljeg, Klinika za kožne i polne bolesti u novom prostoru primaće isključivo ambulantne pacijente, dok će oni pacijenti koji zahtijevaju hospitalizaciju biti zbrinuti u smještajnim kapacitetima drugih klinika naše ustanove”, dodaje se u saopštenju.\nIz UKC-a napominju da će i prostor Odjeljenja radioonkologije Klinike za onkologiju koji je smješten u prostoru Klinike za infektivne bolesti biti od sutra izmješten u adekvatan i u potpunosti opremljen prostor Dnevne bolnice Centra urgentne medicine.\nU saopštenju se ističe da je na nekadašnjoj lokaciji Klinike za plućne bolesti u centru Banjaluke /stara Hirurgija/, završena adaptacija prostora koji će poslužiti u svrhu karantina onih osoba koje nemaju simptome bolesti, a boravili su u područjima zahvaćenim epidemijom.\n← FZO RS: Prijava za zdravstveno osiguranje i nakon 29. februara\nŠeranić: U Srpskoj nema zaraženih virusom korona →


GIZ i Dimak organizuju besplatnu obuku za kamiondžije › Made-in-Germany.rs\nNemački informativni centar za migracije, stručno obrazovanje i karijeru, DIMAK Srbija, u saradnji sa GIZ-om, AMSS – centrom za motorna vozila, Srbijatransportom i Pantransportom, realizuje besplatni program obuke profesionalnih vozača kamiona i njihovog zapošljavanja u domaćim transportnim kompanijama.\n– Ovo je odlična šansa za sve one koji žele da budu profesionalni vozači kamiona, a koji nisu u mogućnosti da plate troškove obuke. Ovaj program omogućava polaznicima postepeno sticanje različitih kategorija dozvola (C, CE i CPC) i tada obuka traje i do godinu dana – navela je Marija Branković, portparolka programa “Migracije za razvoj”.\nProgram je usmeren na prekvalifikaciju radne snage u cilju usporavanja iseljavanja radno sposobnog stanovništva, budući da se procenjuje da tržištu rada Srbije trenutno nedostaje oko 6.000 vozača teretnih vozila. Uostalom, velika potražnja za ovom vrstom radnika je prisutna i u svim drugim evropskim zemljama, pa i šire.\n– Odlučili smo se da u saradnji sa GIZ-om realizujemo ovaj program, jer je za nas imperativ da se za volanima naših vozila nalaze profesionalci, a i da time ublažimo posledice odlaska vozača teretnih vozila na rad u inostranstvo ili u penziju – objasnio je generalni direktor Srbijatransporta, Goran Aleksić.\nUčesnici programa će, uz mentorsku podršku, biti obučeni za C i CE kategorije, nakon čega će dobiti Sertifikat o stručnoj kompetentnosti “CPC” i kvalifikacione kartice vozača na 140 nastavnih časova. Svima njima će biti plaćene sve pripadujuće takse, uverenja i prijave za ispite, kao i upis relevantnih kategorija u vozačku dozvolu, uključujući i COD 95.\nPri uključivanju u program prednost su imali povratnici iz Nemačke ili drugih zemalja, mladi do 30 godina, žene, pripadnici osetljivih kategorija stanovništva, dugoročno nezaposlena ili neformalno zaposlena lica, članovi višečlanih domaćinstava, samohrani roditelji, korisnici novčane socijalne pomoći i kandidati iz gradova u kojima se realizuje program: Beograd, Novi Sad, Čačak, Paraćin i Novi Pazar.\nGlobalni program “Migracije za razvoj”(PME) deo je šire inicijative “Povratak u nove šanse”, koju finansira nemačko Savezno ministarstvo za ekonomsku saradnju i razvoj (BMZ), a sprovodi Nemačka organizacija za međunarodnu saradnju (GIZ). Opšti cilj programa je poboljšanje izgleda za ekonomsko i socijalno učešće povratnika i lokalnog stanovništva u Srbiji, a sprovodi se u saradnji sa Ministarstvom za rad, zapošljavanje, boračka i socijalna pitanja Republike Srbije, Nacionalnom službom za zapošljavanje i Komesarijatom za izbeglice i migracije.


SASE: Promet akcijama BH Telekoma od 3,7 miliona KM - INFORMACIJA JE KAPITAL - Capital.ba\nSASE: Promet akcijama BH Telekoma od 3,7 miliona KM\n22. maj. 2016. 13:34 Objavljeno u TRŽIŠTE KAPITALA\nSARAJEVO, Proteklu sedmicu obilježila je intenzivnija trgovina na Sarajevskoj berzi nego što je to uobičajeno.\nMinimalno jedna trgovina obavljena je sa akcijama 31 kompanije, a ostvaren je promet od od 6,4 miliona KM.\nIndex BIFX zabilježio je rast od 2,76 odsto, indeks SASX-10 je pao za – 1,65 odsto, a indeks SASX-30 je doživio sedmični pad od 0,25 odsto.\nU protekloj sedmici najviše se trgovalo akcijama BH Telekoma i to u vrijednosti 3,7 miliona KM. Akcija BH Telekoma zabilježila je na sedmičnom nivou pad od 5,91 odsto na 14,50 KM uvrstivši se na listu top pet sedmičnih gubitnika.\nNajveći sedmični dobitnik je ZIF Prevent Invest sa rastom od 14,89 odsto na 5,17 KM.\nNajveći sedmični gubitnik je Aluminij Mostar s padom kursa od 59,92 odsto na 200 KM, a negativan trend zabilježili su i Standard Furniture Factory (pad od 17,65 odsto na sedam KM) i Solana Tuzla (pad od 14,89 na 20 KM).\nU prošloj sedmici obavljena je trgovina obveznicama Federacije BiH u ukupnoj vrijednosti od 472 hiljade KM. Indikator.ba\nKljučne riječi: bh telekom, fbih, sase, trgovanje\nSASE: Ostvaren promet od oko 141.000 KM\nSASE: Današnji promet 32.862 KM


Željko Komšić: SDP je jedina šansa za ovu zemlju!\nTRAVNIK - „Najvažniji zadatak SDP-a poslije oktobarskih izbora biće objava rata nezaposlenosti i ulazak u beskompromisnu borbu protiv nepravde i korupcije“, zaključeno je na sjednici Glavnog odbora SDP-a održanoj u Travniku. Delegacija SDP-a položila je cvijeće na grob istaknutog člana SDP-a Joze Križanovića.\nU svom obraćanju u Vitezu Željko Komšić, kandidat SDP-a za člana Predsjedništva BiH, posebno je naglasio: „Upamtite, Željko Komšić ne bi bio to što jeste bez SDP-a! Glasajte za SDP, jer jedino sa SDP-om ćete imati šansu vi, vaši najmiliji i ova zemlja. Mislite na sebe, na svoju djecu, svoje porodice i upamtite, ovo je možda posljednja prilika!“


SRPSKA LISTA O TAČIJEVOM BEZOBRAZLUKU: Laž i cinizam Hašima Tačija da se Srbi osećaju sigurno ! • HAPPYTV.RS\nSRPSKA LISTA O TAČIJEVOM BEZOBRAZLUKU: Laž i cinizam Hašima Tačija da se Srbi osećaju sigurno !\nSrpska lista i srpski narod na Kosovu i Metohiji sa gnušanjem odbacuju ciničnu ocenu Hašima Tačija da se Srbi osećaju sigurno nakon stvaranja takozvane kosovske vojske.\n- I ova laž Hašima Tačija za cilj ima da se falsifikuje stvarno stanje na Kosovu i Metohiji i realnost predstavi na iskrivljen način - navodi SL u saopštenju.\nOni ocenjuju da je Tačijev bezobrazluk gotovo nadrealan i navode da su samo u prvih šest meseci ove godine, po podacima međunarodnih organizacija, zabeležena 173 etnički motivisana incidenta i napada na Srbe, a do kraja godine ta brojka će verovatno narasti do 300.\n- Srbi se, suprotno Tačijevim tvrdnjama, osećaju upravo životno ugroženo zbog protivpravnog osnivanja takozvane kosovske vojske, koja ima za cilj da silom sprovede punu albansku dominaciju na Kosovu i Metohiji - ukazuje SL.\n- Srbi na Kosovu i Metohiji ništa ne veruju Hašimu Tačiju, a pomoć i podršku očekuju od svoje države Srbije i predsednika Aleksandra Vučića, koga podržavaju i kome jedino veruju - zaključuje SL u saopštenju.


SWISS od leta 2018. tri puta nedeljno između Niša i Ciriha - TU Magazin\nSWISS od leta 2018. tri puta nedeljno između Niša i Ciriha\nBy redakcija on\t Aug 28, 2017 PROMOCIJE, SRBIJA, VESTI\nBernhard Vodl, direktor Lufthansa Grupe za Bosnu i Hercegovinu, Hrvatsku, Crnu Goru, Srbiju i Sloveniju kaže da je linija SWISS-a od Niša do Ciriha veoma uspešna.\nOn dodaje da će ove zime SWISS nastaviti da leti do Niša dva puta nedeljno, a da će od sledećeg letnjeg reda letenja, koji počinje krajem marta 2018, uvesti i treći polazak na ovoj liniji.\nSWISS je jedina tradicionalna aviokompanija koja održava redovan saobraćaj sa niškog Aerodroma Konstantin Veliki. Saobraćaj između Niša i Ciriha je uspostavljen 2. aprila ove godine, a u švajcarskoj aviokompaniji su veoma zadovoljni do sada postignutim rezultatima.\nPored SWISS-a u Niš sleću i avioni low-cost aviokompanija Wizz Air i Ryanair, kao i švajcarske Germanije, koja takođe održava redovnu liniju ka Cirihu.\nNiški aerodrom je pre nekoliko dana proslavio doček 200.000-tog putnika ove godine, a očekivanja uprave aerodroma su da će do kraja godine biti registrovano više od 320.000 putnika. Ovaj aerodrom je spustio cenu usluga aviokompanijama na tri evra, što uključuje i putničku taksu.\nAerodrom se, sa druge strane, finansira iz lokalnog budžeta Grada Niša i Regiona Južne Srbije. U niškoj gradskoj kući je u toku prezentacija postignutih rezultata, a očekuje se i da će biti objavljen plan daljeg finansiranja rada aerodroma, s obzirom na to da se očekuje da sufinansiranje lokalnih vlasti prestane do kraja ove godine.


Kapaciteti poput Zavoda “Dr Miroslav Zotović” - razvojna šansa Srpske - Glas Srpske\nSrna 25.04.2019 19:12\nBanjaluka - Predsjednik Vlade Republike Srpske Radovan Višković rekao je da je potrebno graditi više kapaciteta kao što je banjalučki Zavod za fizikalnu medicinu i rehabilitaciju “Dr Miroslav Zotović”, jer predstavljaju razvojnu šansu Srpske kao dio zdravstvenog turizma.\nVišković je naglasio da razvojna šansa Srpske može biti zdravstveni turizam, pogotovo na ovoj lokaciji okoline Banjaluke i u blizini aerodroma koji se razvija.\n“Cilj nam je u narednom periodu dovesti što više gostiju koji će, osim turističkih posjeta Srpskoj, koristiti i banje”, naveo je Višković, nakon posjete banjskog kompleksa u Slatini koji je sastavni dio Zavoda “Dr Miroslav Zotović”.\nOn je istakao da je novi objekat Zavoda u Slatini, koji su izgradili vlastitim sredstvima, spreman za eminentne goste kojima će biti pružena usluga na evropskom nivou po povoljnim cijenama.\n“Planovi menadžmenta su razvojni i Vlada će im pomoći u realizaciji, kao što je radila i do sada”, naglasio je Višković.\nDirektor Zavoda Goran Talić rekao je da je premijeru pokazao nove kapacitete Zavoda i predočio ideje o radu.\n“Imamo velike planove, preseljenje Ortopedije u zgradu žSlateksaž gdje bismo imali četiri nove operacione sale i 63 kreveta. To bi bio najsavremeniji objekat ortopedije na prostoru bivše BiH. Radimo i na velikoj park-šumi od 350 dunuma u kojoj će biti devet i po kilometara staza za rekreaciju i razni programi mršavljenja, a u toku je izrada projekte dokumentacije za lokaciju u Srpskim Toplicama gdje će biti napravljena najsavremenija banja”, dodao je Talić.\nOn je pojasnio da bi banja u Srpskim Toplicama trebalo da bude komercijalnija, da bi bila zarađena sredstva i bio rasterećen Fond zdravstvenog osiguranja.


KAMPANJA NIKAD HEROIN I U TEHNIČKOJ ŠKOLI\nsreda, 23 april 2008 01:45\nU Tehničkoj školi je u okviru kampanje Nikad heroin organizovan je fudbalski meč između tima škole i FK Vujić voda. Kiša je prekinula ovu interesantnu utakmicu pri rezultatu 2:2. Strelci za tim Vujić vode bili su Lazić i Obradović, a za tim škole Rašević i Pavlović.\nAktivisti Omladinskog foruma i udruženja Dobri ljudi su za to vreme delili štampani materijal kampanje i razgovarali sa učenicima. Interesantno je mišljenje dva učenika četvrte godine da škole treba da uvedu obavezno testitanje učenika na psihoaktivne supstanci kada to već roditelji ne rade. Oni smatraju da je to za njhiovo dobro i da mnogo mladih ljudi nije svesno opasnosti kojoj se izlažu koristeći droge.\nBALAŠEVIĆ U LAJKOVCU\nsreda, 23 april 2008 00:04\nLajkovac postaje prepoznatljiv po atraktivnim koncertima. U četvrtak 24. aprila od 20 sati u Kulturnom centru koncert će održati Đorđe Balašević. Ulaznice za nastup popularnog kantautora koštaju 800 dinara, a sala prima 300 posetilaca. Koncert će dotirati Opština Lajkovac, koja je i obezbedila dolazak Balaševića brzom rezervacijom jedinog slobodnog termina.\nDOBRA VOLJA OKREČILA STUBOVE\nutorak, 22 april 2008 02:36\nU okviru kampanje "Dobra volja", Forum mladih je počeo sa prvom fazom uredjenja bašte ispred Doma omladine. Uz pomoć štićenika KP Doma Valjevo sklonjene su tribine koje se nalaze ispred Omladinskog centra od Tešnjarskih večeri 2007. godine.\nNakon pomeranja tribina članovi Foruma mladih su uz pomoć v.d. direktorice Omladinskog centra okrečili stubove koji se nalaze ispred ove institucije.\nnedelja, 20 april 2008 23:55\nValjevska gimnazija i Asocijacija za kreativnu komunikaciju i debatu u saradnji sa IDEA (Internacionalna debatna edukativna asocijacija), Vilamet univerzitetom USA organizovale su debatni turnir, koji se održao u Valjevskoj gimnaziji 19. i 20. aprila 2008. godine. Otvaranjem izložbe fotografija Filipa Tanaskovića, učenika četvrtog razreda Valjevske gimmazije, otvoren je debatni turnir. Na turniru je učestvovalo 10 timova iz Srbije,\njedan tim iz Crne Gore i jedan tim iz Hrvatske. Tema turnira je bila: "Treba li uvesti testiranje učenika u školama na prisustvo psihoaktivnih supstanci". Ovaj turnir je istovremeno bio i prilika da Debatni klub Valjevske gimnazije obeleži 10 godina postojanja.\nsubota, 19 april 2008 15:34\nVeć punih jedanaest godina (od 1997.) u podgorskom selu Oglađenovcu u blizini Valjeva se na Vaskrs održava obnovljeno takmičenje u tucanju vaskršnjim jajima – Tucijada. Obnovljeno, jer se isto održavalo kod izvorišta kisele vode u Oglađenovcu između dva svetska rata. Takmičenje je nakon pet godina održavanja 2001. godine, uz blagoslov Njegovog Preosveštenstva episkopa šabačko-valjevskog Lavrentija, dobilo evropski karakter, odnosno proglašeno je za Evropsko prvenstvo.\nStrana 861 od 919


ArtData - ArtData\nPogledajte usluge koje Vam nudimo\nAnaliza, projektovanje i konsalting\nImplementacija ERP-a Pantheon X\nProgramiranje i vertikalna rešenja\nUvodjenje informacionog sistema u jednu organizaciju je od vitalnog značaja za njeno poslovanje. Takvom izazovu se mora prići vrlo ozbiljno. Naš tim Senior IT konsultanata je tu da Vam pomogne u tome.\nTokom svakodnevnog obavljanja svog posla, upoznali smo se sa velikim brojem različitih preduzeća. Svako je imalo svoje zahteve i svoje želje, ali im je svima bilo zajedničko to što su spoznali da je za preživljavanje i rast preduzeća neophodno potreban sposoban, prilagodljiv i racionalan informacioni sistem.\nMeđutim, uvođenje novog informacionog sistema nije jednostavan proces. Da biste ga učinili što manje bolnim potrebno je da imate precizno definisan projekat instalacije.\nIsto tako, potrebno je da u Vašem preduzeću odredite osobu koja je kod Vas odgovorna za uvođenje sistema. Iz iskustva znamo da su najuspešnije instalacije bile one gde je naš konsultant zajedno sa odgovornom osobom iz preduzeća korisnika projektovao plan implementacije. Takva organizacija rada smanjuje na minimum mogućnost neuspeha u postavljanju informacionog sistema.\nPored toga, uvođenjem novog informacionog sistema imate priliku da razmislite o reinženjeringu Vašeg preduzeća. Novi informacioni sistem može voditi u smanjenje radnih potreba u jednom segmentu, tako da te resurse možete upotrebiti negde drugde. Na primer, umesto u računovodstvu- u kontroli,a umesto unošenja računa-aktivna prodaja.\nDobar informacioni sistem, zbog automatizacije određenih poslova, pomera ljudske resurse bliže osnovnoj delatnosti preduzeća. IT konsultanti iz Art date pomoći će Vam u tome.\nPrva faza uvođenja programskog paketa Pantheon™ podrazumeva osnovna podešavanja programa u administratorskoj konzoli, podešavanja šifarnika i postavljanje autorizacija za korisnike.\nSledi definisanje i postavljanje materijalnih tokova poslovanja. U ovoj fazi uvođenja informacionog sistema definišemo skladišta i sve poslovne događaje vezane za njih. Dakle, tu kreiramo dokumenta prijema, izdavanja, prenosa, inventara, promena cene... Nakon toga modifikujemo postojeće ili kreiramo nove ispise na zahtev korisnika.\nUkoliko se Vaše preduzeće bavi proizvodnom delatnošću, u sledećoj fazi definišemo proizvodnju koja u zavisnosti od verzije programskog paketa može biti prosta i složena.\nPošto se finansijski podaci izvode iz materijalnog poslovanja logičan sled događaja jeste podešavanje računovodstva i finansija. U ovoj fazi na već definisanim robnim dokumentima postavljamo šeme knjiženja i određujemo šta će se gde knjižiti. Isto tako podešavamo dokumenta za vođenje osnovnih sredstava i sitnog inventara, njihovu amortizaciju i revalorizaciju.\nUkoliko u Vašem preduzeću želite da vršite i obračun plata pomoću programskog paketa Pantheon™ to je sledeća faza implementacije. Pantheon™ je tako struktuiran da podržava obračune različitih vrsta zarada.\nPoslednja faza uvođenja jeste testiranje i kontrola.\nNa kraju svake faze implementacije bilo bi poželjno da vođa projekta, zajedno sa odgovornim suporterom i odgovornom osobom iz Vašeg preduzeća, pregleda obavljen rad iz razloga optimizacije uvođenja informacionog sistema.\nKorisnici poslovno informacionog sistema Pantheon™ predstavljaju njegov sastavni deo, tako da bi njihovo neadekvatno poznavanje rada na njemu i mogućnosti koje on pruža bila nepremostiv problem u njegovom funkcionisanju.\nDa bi ste u Vašem svakodnevnom radu efikasno koristili ERP sistem Pantheon™, poželjno je da poznajete sve mogućnosti koje Vam on nudi. Preduzeće Art data Vam nudi obuku u vašem ili našem poslovnom prostoru.\nObuku vrši kvalifikovano lice iz naše službe podrške. Najčešće je to osoba (osobe) koja je u Vašem preduzeću i uvodila informacioni sistem.\nNakon završene obuke bićete u situaciji da samostalno iskoristite sve mogućnosti Pantheon-a koje Vam stoje na raspolaganju pri vođenju i optimizaciji poslovnih porcesa Vašeg preduzeća, bez obzira na njihovu složenost.\nKorisnicima su za podršku u radu na raspolaganju sledeće mogućnosti :\nPodrška na terenu: Podršku na terenu možete zakazati u kancelariji Art data d.o.o. pozivom +381 11 41 41 448 gde ćete sa ljubaznim osobljem ugovoriti prvi slobodan termin koji Vam odgovara. Ukratko ćete izneti razlog poziva kako bi Vam podršku na terenu pružio konsultant najkompetentniji za problematiku iz željene oblasti.\nRDS podrška: RDS predstavlja pružanje podrške na daljinu a za njegov rad osim Pantheona potreban vam je i Internet. RDS omogućava da se osoba koja vam održava ERP sistem, po potrebi, konektuje na vaš računar, i reši vaš problem iz kancelarije, bez potrebe da dolazi kod Vas. Tako je podrška još efikasnija i brža, a takođe i jeftinija u odnosu na dolazak supportera i njegov rad na terenu.\nZa uslugu i korišćenje RDS-a nije Vam potrebno nikakvo predznanje jer je sam proces automaitzovan. Jedino je potrebno da pre nego što zatražite pomoć RDS-om o tome obavestite Vašeg supportera telefonom. Podaci koji se prenose putem RDS-a su zaštićeni (kriptovani SSL postupkom), tako da uvid u podatke jedino može da vidi vaš supporter. Na vaš računar neće biti instaliran ni jedan program, koji bi mogao da omogući zloupotrebu za ulazak u sistem. Na vama je odluka, na koji način će Vaš supporter pristupati podacima.\nTicketing: Podšku možete dobiti putem ticketng sistema tako sto ćete poslati pitanje ili opis problema direktno na našem portalu za ticketing na adresi http://ads.art-data.rs Ticket možete otvoriti i slanjem maila na adresu support@art-data.rs\nPreduzeća su različita. Vrše različite delatnosti i imaju različite načine poslovanja. To znači da su različiti i zahtevi koje imaju od svog poslovno informacionog sistema.\nZbog toga Pantheon™ ima otvorenu strukturu podataka. Jedini preduslov je poznavanje programskog jezika. Naši programeri su tu da standardno rešenje programskog paketa Pantheon™ prilagode Vašim potrebama.\nNeki put je potrebno samo dodati novo polje ili prozor, dok je drugi put potrebno potpuno izmeniti korisnički interface (npr. rad na “touch screen”). Uz otvorenu strukturu podataka i dobrog programera ništa nije nemoguće..\nStandardna aplikacija Pantheon™ namenjena je standardnim potrebama i uglavnom zadovoljava zahteve korisnika.\nPa ipak, mnoga preduzeća se odlučuju za dodatna rešenja koja će olakšati upotrebu informacionog sistema i biti prilagođene njihovim specifičnim zahtevima.\nNaravno, jedno od rešenja je i pisanje potpuno novog ERP sistema, pravljenog samo za Vaše preduzeće. Međutim, razvoj jedne takve aplikacije trajao bi predugo, a troškovi razvoja bi se merili u milionima.\nZbog toga smatramo da, ukoliko ste zahtevni korisnik, najkvalitetnije, ali i najjeftinije rešenje jeste da standardni programski paket DataLab Pantheon™ nadgradite rešenjima koja će odgovarati Vašoj organizaciji poslovanja.


ZAKON O PENZIJSKOM I INVALIDSKOM OSIGURANJU: Da bi se penzionisali po ovogodišnjim uslovima zaposleni najkasnije do 29. decembra moraju da raskinu radni odnos. Zahtev za penziju se podnosi najkasnije 30. decembra 2017. godine, što može da se učini i poštom, kao preporučena pošiljka. Zahtevi će se primati bez obzira na to da li su priloženi svi dokazi potrebni za odlučivanje o njemu\nZaposleni koji nameravaju da se penzionišu po propisima koji važe u ovoj godini, radni odnos moraju da raskinu najkasnije 29. decembra, a zahtev za penziju podnesu do 30. decembra 2017. godine. Podnošenje zahteva 1. januara i kasnije podrazumeva primenu novih oštrijih uslova za penzionisanje koji važe u 2018. godini, poručuju iz Fonda PIO.\nOni koji ne stignu da podnesu zahtev za penziju do petka moći će to da učine i u subotu, jer će sve filijale Fonda PIO raditi i tada, kako bi se omogućilo osiguranicima da ostvare pravo na penziju. Zahtevi će se primati bez obzira na to da li su priloženi svi dokazi potrebni za odlučivanje o njemu.\nOd Nove godine pooštravaju se uslovi za odlazak žena u penziju i uslov će biti 62 godine života i najmanje 15 godina staža. Uslov za prevremenu starosnu penziju za žene osiguranike u 2018. godini podiže se na 56,4 godine i 38 godina staža.\nKod muškaraca uslov za starosnu penziju ostaje isti, 65 godina života i najmanje 15 godina staža, dok će za prevremenu starosnu penziju u 2018. godini biti potrebno 57 godina života i 40 godina staža.\nOnima koji idu u prevremenu starosnu penziju, dakle, pre 65 godine, penzija se trajno umanjuje za 0,34 odsto za svaki mesec pre navršenih godina života propisanih za sticanje prava na starosnu penziju.\nIako je bilo reči da bi penali za prevremeno penzionisanje mogli da se ukinu posle 65 godine starosti, o čemu se tokom godine naveliko razgovaralo i na Socijalno-ekonomskom savetu, do dogovora još nije došlo.\nLjubiša Orbović, predsednik Saveza samostalnih sindikata Srbije, kaže, da će se pregovori na ovu temu nastaviti naredne godine, uz očekivanja da se dalje prestane s kažnjavanjem penzionera.\nUpitani koliko je do sada njih otišlo u prevremenu starosnu penziju i da li se taj broj smanjuje s obzirom na penale koje moraju da plaćaju, u PIO fondu kažu, da je u prošloj godini taj broj bio skoro dva i po puta veći – 17.900, nego u 2015. kada je ih oko 7.900 otišlo u penziju.\nOno što posebno ljuti najstarije jeste da ni posle pet godina obećanja da će se naći način za obračun poslednje godine radnog staža koja je "kriva" za dobijanje privremenih, a ne trajnih penzijskih rešenja, sve ostaje po starom.\nTo znači da se nastavlja agonija i za PIO fond i za penzionere. Jer se u mnogo slučajeva dešava da penzioner godinama prima veću penziju po privremenom rešenju, pa kada mu uruče trajno rešenje mora da vrati sve preplaćene penzije, iako to nije njegova greška. Najčešći iznosi preplate su od 5.000 do 10.000 dinara, dok su u nekim slučajevima i mnogo veći.\nPrimera radi, rešenja doneta tokom 2017. ne mogu da postanu konačna dok se krajem januara sledeće godine ne objavi podatak o prosečnoj zaradi za prethodnu godinu. Problem predstavljaju nepotpuni podaci o stažu, kao i nesavesni poslodavci koji dostavljaju pogrešne podatke o osiguranju, ili ih uopšte ne dostavljaju.\nZaposleni koji imaju uslov za penziju u ovoj godini, ali se još dvoume da li da napuste radno mesto, ili ne, pa se u poslednjem trenutku odluče za penziju, ne moraju ni da dolaze na šaltere PIO fonda. Zahtev za penziju mogu poslati i poštom, preporučenom pošiljkom, sa krajnjim datumom 30. decembar 2017. godine, a naknadno da dostave svu potrebnu dokumentaciju.\nIzvor: Vebsajt Politika, Jasna Petrović-Stojanović, 26.12.2017.


Podrška države za SIGURNU KUĆU u Vranjskoj Banji\nLokalne vesti - Utorak 11.06.2019 - 10:18\nPotpredsednica Vlade Srbije i ministarka građevinarstva, saobraćaja i infrastrukture prof. dr Zorana Mihajlović, potpisala ugovore vredne blizu devet miliona dinara za realizaciju projekata u sigurnim kućama, svratištima i prihvalištima za decu i poručila da ni žrtve nasilja, ni oni koji rade u ovim ustanovama, nisu sami.\nSa potpisivanja ugovora u Vladi Srbije. Foto: FB\n- Ovo je treća godina kako Ministarstvo građevinarstva, saobraćaja i infrastrukture u ove svrhe izdvaja novac, koji možda nije veliki, možda je simboličan, ali jeste jedna vrsta podrške organizacijama koje čine sve da poprave uslove u sigurnim kućama i ustanovama u kojima borave deca - rekla je Mihajlovićeva, obraćajući se novinarima posle potpisivanja ugovora.\n- Sve što izgradimo i uradimo materijalno nije dovoljno ako zaboravimo da mislimo na ljude oko sebe. Tek kad ne dozvolimo da ijedna jedina žena ili dete pate, na putu smo da stvorimo uspešnu i modernu zemlju - navela je Mihajlovićeva, koja je i predsednica Koordinacionog tela za rodnu ravnopravnost.


OTPORAŠ: Srbinu zabranjen ulazak u Ukrajinu\nOTPORAŠ: Srbinu zabranjen ulazak u Ukrajinu\n24 decembra 2013\nUkrajina je zabranila ulazak u zemlju bivšem gruzijskom predsedniku Mihailu Sakašviliju i za još 35 stranaca među kojima je i Srbin Marko Ivković, pod sumnjom da su radili sa opozicijom na destabilizovanju zemlje tokom velikih proevropskih demonstracija.\nUkrajinski dnevni list „Komersant“ piše da su ministarstvo spoljnih poslova i bezbednosne službe, proglasile za persone „non grata“ Sakašvilija, još 29 Gruzijaca, pet državljana SAD i jednog Srbina.\nAgencija Interfaks je javila da je reč o srpskom državljaninu Marku Ivkoviću „koji je u timu učestvovao u organizovanju revolucije protiv Slobodana Miloševića“ i sličan scenario promovisao u Ukrajini.\nKada su u pitanju nepoželjne osobe iz Gruzije, AFP navodi da je reč uglavnom o biznismenima, dok su državljani SAD aktivisti nevladinih organizacija.\nPrema pisanju „Komersanta“, odluka da se 36 osoba proglasi za nepoželjne osobe i uskrati im se ulazak u Ukrajinu, doneta je na zahtev skupštinskog poslanika Olega Careva koji je rekao da strahuje od „čestih poseta stranih političkih konsultanata“.\n„Njihove aktivnosti predstavljaju pretnju po državnu bezbednost“, rekao je on u apelu vlastima i predao listu „osoba koje možda zastupaju političke interese drugih zemalja“.\nAgencija AFP je kontaktirala Ukrajinsku bezbednosnu službu i ministarstvo spoljnih poslova, ali tamo nisu mogli da dobiju potvrdu o statusu 36 stranih državljana.\nProšlomesečna odluka ukrajinskog predsednika Viktora Janukoviča da ne potpiše sporazum o pridruživanju sa EU, već da se okrene Rusiji, izazvala je masovne proteste u Kijevu koji su u zemlji stvorili političku krizu.


Navode da su verovali u mogućnost razvoja jedne od najvećih pivara u regionu i sa entuzijazmom krenuli i njenu obnovu pre dve godine, ali da nema mogućnosti za uspeh.\n"Pokušali smo da napravimo nešto pozitivno za Beograd, za Srbiju, da damo duh i život jednoj kompaniji koja je 180 godina simbol Beograda. Nažalost, bez obzira na velika mesečna ulaganja, posvećenost i entuzijazam, nismo uspeli, jer sa ovim konceptom nema mogućnosti za uspeh", saopšteno je iz ove kompanije.\nIz kompanije poručuju i da to ne znači da će se povući, "jer Beogradu je potrebno kvalitetno pivo", prenosi RTV.\n"Produžićemo u drugačijem smeru sa drugim konceptom. Moguć je početak ulaganja u budućnosti u nove projekte u Srbiji", navode u saopštenju.\nMediji su ranije javili da će Beogradska industrija piva najverovatnije biti zatvorena veoma brzo, kao i da su radnicima u proizvodnji podeljeni otkazi.\nU Srbiji rade 44 male pivare, a izvoze pivo u 20 zemalja\nBelgija najveći izvoznik piva u Evropi\nValjevska pivara se prodaje za 7,05 miliona evra